VI URTEA - N.º 59\nAprilla (4) 1959\nEuskerea ta erlegiñoa\nBizkaiaren buru, Caput Biscaiae, deituten eutsen aintxiña Bermeori. Orain Bilbao da izen orren jaube. Bilbao, aundia dalako, aberatsa dalako, Bizkaiko agintariak bertan bizi direalako, eta abar. Ondo irabazita dauko Bilbaok izen ori. Baiña ori gorabeera, izenez galduarren, izanez beiñik bein, ez dau galdu Bermeok oraindiño Bizkaiaren buru izatea.\nBizkaiak, munduko erri bat dan aldetik, gorputz bat dauko, azal bat dauko. Gorputz ori, azal ori, bere lurra da, bere etxeak, bere mendiak, bere ibaiak, bere itxasoa, bere burdin miñak, bere fabrikak, bere aberaskuntzak, bere gizonak. Bizkaiaren espiritua barriz, Bizkaiaren arimea, euskerea da. Bizkaiak arima ori galtzen badau, Bizkaia izan, bai, izango da, baiña ez lengoa, ez aintxiñakoa, ez benetako Bizkaia.\nBizkaiko erri aundi guztietan euskera bizia galdu egin da. Bermeon bakarrik dago zutunik. Bermeok amalau milla habitante daukoz. Euretarik euneko larogetamazortzik dakie euskeraz. Bizi bizirik dauko oraindiño Bermeok euskaldun arimea. Au, igaro dan Aste Santuan ikusi da. Emozionagarria zan benetan, San Frantsisko eleizan, erri guztia bateoko promesak euskeraz barriztuten ikustea.\nBearbada, Bermeoko erria ez da konturatuten errealidade onegaz. Gazteak ez dira kargututen, bear dan beste, Bizkai guztiaren aurrean dauken erantzunbearragaz. Bermeok gorde egin bear dau euskerea, bere euskerea. Ez deutso ardura, garbi garbia ez bada, euskera bizia da-ta. Eta al dabenak, lagundu egin bear leuskioe Bermeori lan onetan. ANAITASUNA berton egiten da. Orregaitik errevistatxu onen euskerea, gauza batzutan, Bermeoko euskerearen antzekoa da. Euki kontuan au, Bizkaiko irakurleak.\nAste Santuon, "Kristiandade Batzarrak" egon dira Bermeon. Berrogeiren bat gizon batu dira. Gazteak geienak. Jazokera aundia Bermeoko kristiñau bizitzan. Batzarretan erderea bakarrik erabilli da. Ez egoan beste erremediorik, batzar zuzendariak bizkaitar erdaldunak zirean-da. Gazteak eurak-bere. Baiña, zelako gazteak! Areek bai benetako kristiñauak! Olako asko bear doguz, Bizkaia galdumenditik salvetako. Areen sua, Kristoren gaiñean eta bere Gorputz Mistikoaren gaiñean jarduten ebenean! Ideal aundi bat, aundiena, ekarri eutsen areek Bermeoko gaztediari. "Kristiandade Batzarrok", beste leku askotan lez, aurrerakuntza aundia emongo deutse urrean Bermeoko kristiñau bizitzeari. Baiña bildur naiz, Ekintza Katolikoaren antzera, movimentu onek-bere kalte egingo ez ete deutson euskereari, zuzendari geienak edo danak bizkaitar erdaldunak dira-ta.\nPentsa eragin deiola onek Bizkaiko euskaldun gaztediari, batez-bere Bilbaoko eta Ibaizabal errekearen egal bietakoari. Ondo dago lan egin daiela euskaldun gazte karreradunak, euskal kantak dantzak eta teatroa Bizkai guztian zabaltzen. Zeregin ori, bearrekoa da. Baiña ez daiezala erdaldunduten itxi beste zeregin importanteagoak. Bizkai barruko euskaldun gazteak, kantak eta dantzak baiño geiago, euren bizitzarako Ideal bat bear dabe. Ideal aundi bat, justizia ta maitasunezkoa. Ideal ori, Kristok bakarrik emon leikioe. Ideal ori, Ekintza Katolikoak eta batez-bere "Kristiandade Batzarrak" zabaldu gura dabe euskaldun gazteen artean.\nEuskeraz dakienak, batez-bere liderrak izan leitekezanak, movimentu orreetan sartzen ez badira, ez gaitezan gero keja, gure errietako euskaldun gazteak erderara jo dabela-ta. Geuk eukiko geunke orren errua, eurak bear daben Ideala euskeraz emon ez deutsegulako. Erantzunbear aundia dauke emen euskaldun gazte eskoladunak, euren kontzientziaren eta Bizkai guztiaren aurrean.\nDakarreko «Itsasoko izarra»\nPortuondoko abade gartsua • «Frantziako Itxas Misiñoa» • Dakar, bidebatezko portua • Kapilla txikia, salatxua ta velomotorra • Dakarreko «Maison du Marin» • Itxas kristiñau komunidade eder bat • Dakarreko arraintzaleak eta erlegiñoa • Bermeoko Itxas Apostoladuko etxea.\nAita Maurice Aspa, Dakarreko Itxas Apostoladuko kapellaua da. Gizon altua, argala, berrogei urte gitxi gorabeerakoa. Abade gartsua, leberra, bere bizibidea benetan artu dauana: igarri egiten jako, abadetzarako beranduko vokaziñoa euki dauala.\nDakarren bizi da, Frantzia bere aberri maitetik urrun, berreun millaz habitanteko errian, euretarik ia danak musulmanak. Bakarrik bizi da, lagundu leikion iñor barik, antxe, portu ondoan; bere eginkizuna bete eziñik, Dakarreko portuan urtean zazpi milla barku sartzen dira-ta.\nIgaz ezagutu neban leenengoz, Bermeoko arraintzaleakaz bertara etorri nintzanean. Eta ikusi nebaneko, eraso egin eustan bere lautasunak eta pobretasunezko espirituak. "Erreligiosoa ete da abade au —esan neban neure barruan—, erreligiosoen iru votuak egiten dituen sazerdote sekularren bat?" Eta galdetu egin neutsan ea ete zanentz. Ezetz erantzun eustan berak. Abade utsa zala, Prantziako "Mission de la Mer" deritxon alkartasunean sartuta egoala, eta bere nagusiak Dakarrera bialdu ebela.\nAita Maurice Aspa, gure adiskide aundia da. Guretzako, Frai Alberto ta biontzako, beti izan da lagun zintzo ta mesedegillea, bere verba onakaz eta bere ejempluagaz gure bizibide gogorrean animatu ta kontsolatu gaituana.\nGaur egunean, Itxas Apostoluak indar guztiz aundia artu dau katolikoen artean, eta interes oso bizia sortu eragin dau edonon. Orregaitik, Dakarreko kapellauari preguntatxu batzuk egin deutsadaz, bere erantzunak guztiontzat, batez-bere Euskalerriko eleizgizonentzat, probetxugarriak izango direalakoan.\n— Aita Aspa, esango zeunskit mesedez zer dan "Frantziako Itxas Misiñoa"?\n— Abade ta frailleen alkartasuna, itxasgizonak kristiñaututeko Frantzian sortu dana: orixe da "Frantziako Itxas Misiñoa", frantsesez "La Mission de la Mer de France". Beronen bitartez organizatu dabe Itxas Apostoladua Frantziako Eleizearen agintariak. Alkartasunak, Direktore General bat dauko zuzendaritzat (Aita Lefeuvre momentu onetan), eta Itxas Komisiño Episkopal baten menpean lan egiten dau. Bost dira komisiñoko obispo jaunak: Mons. Parenty, Arras-ko obispo laguntzaillea, Mons. Cazeau, Luçon-eko obispoa, Mons. de Provencère, Marseilla-ko artzobispoa, Mons. Duval, Argel-eko obispoa, Mons. Morilleau, La Rochelle-koa.\n"Prantziako Itxas Misiñoa", Aita Butel jesuiteak fundatu eban azkenengo gerrearen ostean. Eriotzararte bera izan da alkartasunaren Zuzendari Generala. Orain urte bi t'erdi il dala, eta bere bizitzako azkenengo urteetan era batera izan da Erroman Itxas Apostoladuko Zuzendari Nagusia.\n— Noiz sartu ziñean zu alkartasun orretan?\n— Asikera asikeratik nago ni berton sartuta, 1947-tik. Urte orretan sortu zan "Misiñoa", eta bertara bialdu ninduan nire obispo jaunak, itxasgizonen artean bear egiteko.\n— Beste lekuren baten lan egin ete zenduan, "Misiño"ra etorri orduko?\n— Ez. Abade eginda beingoan sartu nintzan "Misiño"an. Auxe izan da nire leenengo bizibidea. Auxe, nire aspaldiko amesa. Beti ten egin deust itxasoak. Neure familiakoen artean be, bat baiño geiago dabil itxasoan. Le Havre-ko portuan jaio nintzan. Bertan igaro nituan nire gaztezaroko leenengo urteak. Bertan ikasi neban itxasgizonak maitetan. Abade barri nintzala, petroleru batera bialdu ninduen nire nagusiak. Antxe ibilli nintzan, kubertako agregadu lez, ezer irabazi barik, ogetamar egunean. Asikera polita!\n— Zenbat zarie, "Misiño"an lan egiten dozuen sazerdoteak?\n— Berrogetamar-edo izango gara.\n— Egon zara iñon bear egiten, Dakarrera etorri orduko?\n— Bai. Urte bi egon nintzan, kapellau lez, Nantes-ko portuan, eta iru urte t'erdi Dunkerque-n.\n— Noiztik zagoz emen Dakarren?\n— 1954-ko urtarrilletik (enerutik).\n— "Misiño"ko sazerdoteen artean, ba ete dagoz batzuk, untzietan euretan ministerioa egiten dabenak?\n— Geienak, portuetan egiten dogu gure ministerioa; baiña ba-dagoz batzuk, embarkaziñoetan euretan egiten dabenak. Prantzian, korreo barkuak ez daroe kapellaurik, Ezpaiñian lez, tripulanteen artean. Lantzean bein, portuko kapellauak egiten dabe itxasaldiren bat, barruko genteari erlegiñoko gauzetan lagunduteko; baiña beti kargako barkuetan edo arraiñuntzietan. Trasatlantikoetan eguno be ez. Terra Nova-ko frantses arraintzaleak beti daroe eurakaz sazerdote bat. Orrezaz gaiñera, amarren bat-edo izango dira; mariñeru utsak lez, itxasoan lan egiten dabenak, zein kubertan zein makiñetan. Nik dakidala, euretariko bat bakarrik dabil arraintzaleen artean.\n— Ze portuetan dagoz "Misiño"ko sazerdoteak?\n— Dunkerque-n iru, Boulogne-n bost, Dieppe-n iru, Le Havre-n lau, Rouen-en bat, Cherburgo-n bat, Paimpol-en bi, La Rochelle-n bat, Bordele-n bat, Port de Bouc-en bat, Donibane Lohitzune-n bat, Marseilla-n iru, Argel-en bat, Dakarren bat, Fort de France-n bat.\n— Dakarreko portua, importantea ete da Itxas Apostoladuaren aldetik?\n— Bai, asko be. Movimentu guztiz aundia dauko Dakarreko portuak, Sudamerika ta Sudafrikara doazan untzi geienak konsumoa berton egiten dabe-ta. Kontaeziñak dira, bertotik pasetan direan itxasgizonak, bai frantsesak bai extranjeruak.\n— Zeintzuk dira, zuk daukozuzan lan egiteko medioak?\n— Gauza gitxi: Kapilla txiki bat portu ondoan, salatxu bat gentea errezibitzeko, eta velomotor bat emendik ara joateko.\n— Eta zer diñostazu, Dakarreko "Maison du Marin" deritxon etxeagaitik?\n— Alde materialetik beiñik bein, obra on bat egin dau Frantziako Gobernuak, etxe au mariñoentzako eregita. Dakarrera datozan itxasgizon guztiak bertan dauke restaurante eder bat, barra, lo egiteko gelak, kapillatxua eta kapellauaren bizilekua. Dana barria, dana garbia, dana modernua. Oraiñarte gente gitxi dator bertora. Ori dala-ta, ekonomiaren aldetik ez dabiltza ondo gauzak. Baiña, nire ustez, organizaziño obeagaz laster bapeztuko litzakez difikultade ekonomiko guztiak.\n— Zure eritxiz, etorkizun aundia dauko Dakarreko Itxas Apostoladuak?\n— Bai, guztiz aundia. Baiña oraindiño apurtxu baten itxaron egin bearko. Ez dago zetan priesarik euki; demporeagaz dana egingo da. Dakarrera datozan itxasgizon geienak, batez-bere extranjeruak, ez dakie oraindiño non dagoan portuko eleizatxua eta kapellauaren bizilekua.\n— Oraiñarte ikusi dozu, bearbada, zure lanaren fruturik?\n— Ona Dakarrera datozan itxasgizon geienak, bidebatezkoak direan lez, gauza gatxa da benetan gure lanaren erresultadua jakitea. Baiña ori gorabeera, esan neikizu zeredozer. Emen berton bizi direan mariñoak eta portuko kapillatxuaren ondoan euren etxeak daukezanak, itxas kristiñau komunidade eder bat egiten dabe euren kapellauaren alboan. Komunidade bizkorra ta beroa, bere sua ta bizia inguruan zabaltzen dituana. Komunidade oneri eskerrak, erbesteko itxasgizonak, domeketan meza entzuten kapillatxura datozanean, liturgia bizi ta bero bat, topetan dabe bertan; eta liturgia orren bitartez, obeto errezetan eta batez-bere batzan otoitz egiten ikasten dabe.\nBertoko mariñeru baltzak be, batzuk batzuk kristiñau dotriñea ikasten etorten dira, eta bateo santua artzen dabe, katekumenadua amaituta. Beste asko, naiz fetitxistak naiz mahometanoak, kontseju ta laguntza eske etorten jataz sarritan.\n— Eleizgizonen aldetik, beti aurkitu dozuz komprentsiñoa ta laguntasuna?\n— Bai, beti. Dakarreko artzobispoak eta bere laguntzailleak, eurak gura izan dabe berton euki Itxas Apostoladuko zentro bat, eta eurak izan dira beti zentro orren lagunik aundienak. "Misiño"ko sazerdoteen artean barriz, zein frailleak zein abadeak direala, guztizkoa da batasuna ta laguntziñoa\n— Dakarreko portuak, nire ustez, importantzia aundia dauko, Frantzia ta Espaiñiatik atunetan bertora datozan arraintzaleakaitik be. Egin leike zeredozer euren alde "Itxas Misiñoak"?\n— Esango deutsut. Gauza barria da oraindiño Dakarreko arraintzu kontua, oraintsurarte erbesteko arraintzalerik ez da bertora etorten izan-da. Dana dala, zerbait egin edo organiza leiteke euren alde. Baiña guztiz gatx erixten deutsat, demporada labur baten bakarrik berton dagozalako eta beti batzuk etorten ez direalako.\n— Erlegiñoaren aldetik, zelako kristiñauak dira, bertora Frantziatik datozan arraintzaleak?\n— Ona datozan arraintzale geienak, Frantziaren oeste aldekoak dira: Bretaiñiakoak eta Euskalerrikoak. Leku orreetan, erlegiñoa oraindiño bizi bizi dago, eta kristiñau instituziñoak indar aundia dauke. Baiña alan ta guztiz-bere, arraintzale geienak, alper familia edo parrokia oso onekoak izan, laster galtzen dabe meza entzuteko eta sakramentuak artzeko oiturea; alde batetik, euren bizibideak bapere laguntzen ez deutselako, eta bestetik, fedebako lagunen eta komunista militante banaka batzuen influentzia kaltegarriagaitik.\n— Eta zer diñostazu frantses euskaldun arraintzaleakatik? Egia da, euren artean lan egiteko difikultaderik euki dozula?\n— Frantses euskaldunak beti artu nabe ondo. Iñoiz difikultaderik euki badot, ez da izan eurakaitik...\n— Zein da, zure ustez, guk sazerdoteok arraintzaleen arimetan sartu bear dogun espiritua?\n— Batez-bere erlegiñoaren alderdi sakona erakutsi bear deutsugu arraintzaleeri. Ikasi daiela biotz barrutik otoitz egiten, Jaungoikoaren grazian biziten, sarri jaunartzen, alkar maite izaten, "katolikoak" izaten. Azkenengo virtute au, nire ustez, guztiz importantea da, katolizidadearen zentzua arraintzaleak errez galtzen dabe-ta.\n— Zer deritxazu, espaiñol euskaldunen artean, berton Dakarren guk egiten dogun apostoladuari?\n— Espaiñiako euskaldunen artean, sazerdote baten presentzia, zure kasuan lez, gora aundiko gauzea da. Nire ustez, ez dago organizaziño sozialik, orreri urrik emon be egin leikionik. Baiña onegaz ez dot esan gura, organizaziño ori importantzia bako gauzea danik. Gure eginkizunik beiñena, auxe da: Itxasgizonen artean, apostolu laikoak sortu eragin, eta gero eurakaz bat eginda bear egin.\n— Ezagutu dozu, Frantziskanoak lan egiten daben porturik?\n— Bai. Nik dakidala, Boulogne-n, Dieppe-n eta Bordele-n bear egiten dabe Prantziskotarrak, ondo gaiñera.\n— Zer egin geinke guk Bermeon, Dakarreko apostoladua osotuteko?\n— Nire eritxiz, arraintzaleen familiak be aintzat artu bear zeunkeez. Orregaitik, gauza guztiz egokia izango litzake, zu emen Dakarren zagozan bitartean, ango beste fraille batek arraintzaleen etxekoakaz artu-emon aundia euki leiala, eta biok batera eta kriterio beragaz lanean ibilli zeintezela.\n— Eskerrik asko, Aita Aspa. Eta erregutu Jaungoikoari, Bermeon ainbat ariñen Itxas Apostoladuko Zentro eder bat euki daigun, bertatik Kristoren argia familia guztietara zabaltzeko, eta apostolu laikoak —"gizonen arraintzaleak"—, gure erriak benetan bear dituanak, bertan sortu eragiteko.\nMuxika Ariatzako Mixiñoiak\nMuxika, Gernika eta Zugaztieta bitartean dagon erri baketsuak eleiza bi daukoz: bata parrokia "Eleizalde" deritxona eta bestea eleizatxo polit bat "Ariatza" deritxona, bigarren ontan Epaillaren zortzitik amabostera mixiñoiak izan dira, beste eleizan, "Eleizalderi" ejerzizioak egozan bitartean. Entzun Ariatzar batek zelan idazten deuskun, mixiñoiak zelakoak izan diran esanik.\nEpaillaren 8'an asi ta 15'era, izan doguz, Ariatzako gure Aita Kurtzekoaren eleizatxo onetan mixiñoi santuak eta gogoan eukitekoak izan be! Mixiñolariak Zubieta anai biak izan doguz, Aita Sabin eta Aita Yon, Ibarrangeluako seme bulartsu eta euskaldun sendoak. Esaten dabenez, gaurko egunean izlaririk goirenengoak ei dira gure Prantsiskotar aita agurgarri bi oneek. Ba-dauko Ibarrangeluk zertzaz arrotu, onelako gizonak jaiotako lurra benetan da txalogarria izan be-ta!\nGoizeko seiretan asten izan yaku gure Aita Sabin erriari deika. Orretarako kanpantorrean altabozak egon dira eta altaboz onetatik, ez Ariatzarrak bakarrik, inguruetako errietatik be entzuten izan dabez gure mixiolarien diadarrak. Lenengo egunetan batez be, goizean errosario santuaren mar-mar eta abesti goxo zerutarraren durundi arek, zer oldostu, zer meditau, emoten izan deutse alboko errietan entzuten izan dabeneri; nundik eta zelan etorri eikean goizean goiz zarata ori? Izan be zeruko aingeruak zirala esan eiteken erri pekatariari deika, "Erdu pekataria, erdu eleizara, Jaungoikoaren berbia gogoz entzutera".\nGoizero Ariatzarrak eleizaratzeko onelako bertsoak abestuten ebezan neskatilla batzuk altabozetatik:\nGoizeko seirak jo dabe ta\nMantak kentu ta jagi zaiteze,\nJantzi ta eleizaratu.\nAita Kurtzeko gure zaindari\nBiotzez maite badogu,\nMixiñoi santu onetan iñor\nEtxian ez bei geratu.\nAriatzarrak, jaiki ta bizkor\nEta bakotxak Aita Kurtzekoai\nEskeiñi bere biotza.\nZer balio dau nai dogun eran\nAzken orduan galtzen badogu\nGaltzen badogu Zeruko bizitza?\nSei ta erdietan errosario santuan biderik bide, erri osoa kantari.\n7'retan, Meza eta Itzaldia erriarentzat. Zazpi t'erdietatik zortzi t'erdirak bitartean neska gazteen ordua. 8 t'erdietan eta 11 t'erdietan umetxoen gaiak. Arratsaldeko bostetan barriro erri osoarentzat. Eta gabaz 8'retan, lantegi edo fabriketako langilleentzat. Zortzi egun luzeetan ixildu barik kantuz eta diadarka eleiza, bide eta etxe danak mixiñoi gauzetan danak bertso onek diñoan lez:\nMixioñetan gure Ariatza\nDabil pozez ta kantari,\nGoizean kantuz goi aingeruak\nDabizela esan legi.\nAita Kurtzekon eleiza onek\nZeru txiki bat dirudi.\nBake ta poza lortu nai daunak\nMixiñoi onek esan daikegu aparteko zeozer izan dauala. Begira irakurle: Muxikatik Gorozikara lau kilometro inguru dagoz; erri onek ondoan mendi bat dauka, "Aitz-garai" deritxona. Mendi onetara ainbat gorozikar etorten izan ei dira, gabeko 8'retako sermoia entzuten eta ederto entzuten izan ei dabe. Lumo eta Errigoiti'tik be bardin egoten izan ei dira goiz-illuntzetan. Olakorik! Zeren eskerrak emon ba-daukagu gure mixiolarieri.\nParkaziñoko sermoia: Uste dot gogoan izango dogula egun aundi ori. Gure Marzelo Abade jaunak egin ebana ez da aztutekoa. Erri osoaren aurrean aitortu ebazan bere uts-egite guztiak argi eta garbi gaiñera aitortu be. Erriak negar asko egin eban gure abade jaunaren biotz-apaltasuna ikusi-ta. Eta mixiolariak goratu eben, batez be Aita Yon'ek esanaz: Marzelo jauna, zuk emon deuskuzu ikas biderik ederrena, lenengo Aita Goikoari parka eskatu eta zeure utsak erriaren aurrian aitortu eta erri osoari parka eskatu. Zorionekoak lagun urkoari parkatu eta Jaunaren adiskidetasunean bizi diranak.\nIrakasle ta umetxoak: Gure Etxandia'tar Petra, irakasle zintzoak, bere eskolako umetxueri esan eutsen, Gabon egunez eta Santa Ageda egunez etxerik etxe joango litzakezan kantuak abestuz mixiñoietarako diru batzen. Eta umeak danak batera baietz erantzun eutsen. Esan eta egin! Dirutza ederra batu eben. Eskerrak emon biarrean irakasle ta umetxueri; eta batez be erri osoari, ain ondo erantzun dabelako euren limosnakin.\nBariku gabaz izan genduan biderik-bide kurutz bidea. Gure Aita Sabin bideetako zuzendari genduala, ezin obeto atondu eban guztia. Gaztedi osoa kurutziak bizkar gaiñean artu ta beste guztiak euren argiakaz. Aita Yon'ek egin euskuzan kurutzietako azalpenak, guztiz ederto. Bitarteetan danak abestuten eben "Egizu zuk Maria, gugaitik erregu, eriotzako orduan ez gaitezan galdu". Ikustekoa izan genduan gabeko ibil deun ori!\nAzken agurra: Illaren 15'an goizeko Mezan amaitu ziran gure mixiñoi txalogarriak. Egun onetan erri osoak jauna artu eban. Ba-zan abestu bearra! Dana zan poza, alaitasuna, barruko bakea. Umetxoak esaten eben "ez daitezela joan mixiñolariak, geratu daitezela berton".\nAita Sabin'ek egin euskun azken agurreko itzaldia, agur goxo eta xamurra. Entzuleen begiak negar-malkoz iturri bi egin da, benetan egun ederra siñismena dogunontzat!\nMeza au, azkenengo egunekoa, ildako gure Don Pantaleon, Ariatza'n azkenengo euki genduan abade jaunaren gogoaren alde izan zan. Bera izan zan Ariatza'n lenengoz mixiñoi santuak egin ebazana eta Apostoladua gure Ariatza'ko eleiztarren artean sortu ebana. Ariatza maite eban biotzez eta Ariatza'rrak ez dira aztuten beragaz. G. B.\nZubieta anaiak etorri yakuz,\nArantza miñak kentzeko,\nGorroto danak oinperatu-ta\nGure arimak garbitu eta\nZeru bidean jarteko.\nEgin dozuen lan eder ori\nIzango al dogu betiko!\nJaso daiguzan geure biotzak\nJaun oneek goratuko.\nEra ontako Artzaiñak ditun\nErria ez da galduko.\nAstelen arratsaldea zan. Illuntzeko seirak inguru.\nAgertu zan, Tomas jostunaren dendara, baserritar gazte, bular nasai, lepozabal andi bat. Goibe benetan luzea, or 1,90 zentimetro eta larogetamar kilo ingurukoa. Gizon ondoegin, morrosko ederra benetan.\nEzkontzeko asmoetan ebillela-ta, bear zan erako jantzi on bat bear eban.\nPañua elegidu, prezioa ontzat emon; neurriak artzeko, soiñean eukan jakea kendu, eta gertau zan.\nJostunak, artu eban zentimetroa samatik beera, oi dan lez jarri zan, eta esan eutsan gizon bezeroari:\n—Tira! Etzun adi or mai gaiñean. Eta baserritar zintzoa, jostundegietan oialak neurtu eta ebagiteko izaten direan mai zabal andi gaiñean, luze luze etzunda jarri eban.\nBerealaxe, gure Tomas, beti ziriketan, joan zan, aurrean kalearen bestaldean egoan Agirre-ren trabenara, eta an egozan guztiai dei eta didar egin eutsen:\n— Etorri zaiteze guzti guztiok neure dendara, eta or ikusiko dozue, nik, gazte eta sendo andiak izanarren, gizonak zelan ezi eta domiñetan dodazan.\nTrabenan egoan gizon mordoska guztia, ez gitxi be garai atan, bultzaka eta zeiñek ariñago etorri zirean Atxirika-ren jostundegira.\nAn egoan gazte zintzoa, mai gaiñean, luze luze etzunda, jostunak zorioneko neurriak noiz artuko zain!\nEta ikusleak, aitearenka eta barre algaraz biurtu zirean len egozan trabenara, iñoela:\n— Oindiño orrek, etxozak guztiak egin. Beti zer asmauko. Lexako azeria baiño zitalago dok ori.\nEuskal-Antzertia Goirantz. Ondarroa-ko taldearen jardun bikaiña\nIkusi doguna ta entzun doguna isilik gordetekotan ez gagoz. Euskaldunen zabarkeriaren zikintzatik, indar barri ta sendoak sortu dira bein eta barriro.\nOraingoan, emen, Bilbon berton ikusi barri dogun Teatru-agerkizunaz zeozer idatzi bear dogu. Talde baten ekiñaldi txit ederrak zirikatuten gaitu. Emen izan dogu Ondarroako Euskal-Talde txalogarria, Zubikarai azkarra buru izanik. San Josepe egunean ain zuzen, jente ugariren aurrean, geiagorentzat be, tokia ba zan arren.\nAmar estampa txairo agertu euskuezan, eta sail osoaren izena "Jaunaren bidetan". Leenago, Erregenetan izan genduzan eta orduan ezagutuerazo euskuen gar eta jasa, oraingoan osoro barriztau dabe.\nKuadru batzuk batez bere, gain gaiñekotzat daukaguz eta edozeiñen ondoan jarteko lakoak. Irudiz, ibilleraz, jantziz eta esakeraz. Idazleak ederto batu ditu eta era egokian josi ta atondu, liburu santuetan irakurri giñeizan esanaldi sakon ta maitagarriak.\nAsieran, Erremu-eguneko agerkaria eskeiñi deusku, eta gai errez ta ezerezetik asten da, ume-kondo batzuen izketa ariñetan oiñarriak jarriaz. Oneikan, Jesus ikusteko gurari sortzen da, eta urrengorik urrengo, beste lagun batzuek be, asmo ta nai bardiña agertuko dabe. Estampa onen amaieran, erakusaldi atsegiñean, erriak inguratu dator Maisu aundia, Jesus maitea.\nBigarrena, labur xamarra; biotzean sakontasunezko itz latzak sentierazotekoa da, Jerusalem-ezaz esan zituan berbak zirala-ta. Abesti ederrak beteten dau azken-aldiko egoera sendoa.\n"Azken-afaria" da irugarren zera. Bear ba da, auxe da guztietarik estampa jaso ta ederrena. Kristo, bere ikasleekin batuta, azkenengo afaria alkarregaz egiteko une guren, itzal eta gogoangarrian. Gure Maisu bardinbageak egin ebana eta esan ebana, bere jardun eta ibillera, guztia da goeneko maillan agertuerazoa. Idazleak eta jarduleak egundoko aokera ta eder-ukitua izan dabela esan bear. Entzuleen isillaldi sakonak unada artako bikaintasuna osoro gogoan artu ebala adierazoten eban. Zoragarria benetan.\nUrrengo, Getsemani agerkizuna, mingots eta samiñez betea, ikasle zazkarrak bere egitada zirtzil eta petrala beteko eban aldia.\nBaiña egitada doillor orrek, bereala izan eban bere saria, eta orra or, jarraian, tantai batetik, soka batetik zintzillik Judas saltzaille doakabea. Emen datoz mutikoak barriro, eta ikasle axe bizirik ete dagon, ez ete dagon, ikutuka asteko irrikiten. Bai, ondo itota egoan bai, bere pekatu izugarriak iratoa, ain zuzen be. Bakarrik dago, baiña ez; laster datorkio jabea, nagusia, bere arimeaz geldituko dana, txerren gorri-gorria ta dantza-dantzari agertu be. Estampa polita auxe be, teatru-gai onetarikoari soiñuak eta jantza-irudiak emoten deutsen zeragaz.\nGeroago, Pilatos-en etxean agertuten dabena, be, alako jas eta eder-aize batek eragiña da. Erromatarren jantzi ta itxurak, alkarrizketak, judutarren agerraldia, koroen esakera ta abesti zeatz ta aldizkakoak, kuadru egoki betea erakutsi eusken.\nJerusalem-go alaben agerraldi laburraren jarrai, beste estampa jaso ta goi-maillakoa ikusi genduan: Kurutzean. Ederto agertua, txairoki, bizi ta unkigarri nunbait be. Kantu samurraren otsak nekatu ta miñezko erionez jarrierazoten ditu biotzak. Ederto batean agertua auxe be.\nBakartadeko unada mingotsean, Andra Mariaren aots ederrak jaso nai ditu gure barruko egitada zitalen damu ordu onekoak. Egokitasun aundiz agertua, biozpean alako zarrada eragiten dau Jesus, lurrean, illotz eta izara zuri batek estaldua ikusteak. Emakume onen negar ta inkezak latz eta sargarriak dira unetaraiño.\nEta azkenez, itxaropen gozo batek leunduten dauan esanaldia agertuko deusku, kuadru bakoitzaren aurretik leen bere iragarri deuskun gizon zintzoak, olerkariak. Pizkundearen erraiñu argitsuak beteko ditue antzokia ta ikusleen biotzak. Kristo biztu da; bera da gure poza. Aleluia zaratatsu ta ezagunean amaituko da amar ataleko sail goragarria.\nErakusbide mamiña emon dabe ondarrutarrak, gure Teatruan egin leiteken beste alderdi bat biziro ta jator agertuerazoaz. Jarrai begie bide orretaz. Artezkaria ez dabe makala eta euren oraingo goraldi onegaz ez daitezala naikoa eginda gelditu.\nOgei ta amar obispo zismatiko edo oker egiñak Txina'n\nRoma (Agenzia Internazionale Fides, AIF). - «Le Monde» egunerokoak diño, «L'Osservatore Romano»k diñoanez ogei ta amar Obispo zismatiko egiñak ba-dirala Txina'n. Orregaitik igazko Abenduan Juan XXIII'garren Aita Santuak Kardenal Batzarrari Txina dala-ta berba egin eutsen eta esan zelan abade ta Obispo zintzoak kartzeletan edo larri-larri aurkitzen zireala eta zelan kristiñaueri Erroma'ko Aita Santuagandik aldentzeko esaten deutso, eta zelan obispo barri zismatikoak egiten ari diran. Aita Santuak zisma berbea esan eban. Azkenean esan eutsen, biotz-min aundiagaz, zeruko Aita Alguztidunari ekin eta ekiteko Txinaren alde eta mundu guztiko Obispoeri agintzen eutsela leku guztietan otoitzak eta penitentziak eta errogatibak egiteko. (Aita Santuaren itzaldia Osservatore Romano'n, 1958'ko Abenduaren 15'ean).\nTxina'n familia larri-larri\nHong-Kong (AIF). - Txina'n beti samur begiratu yako familiari eta antxinako agureari. 1958'ko Zemendian atara zan errebista batek «Juventud China» izenez diño: Txina'n dana danena egiten ari dira. Jatordua ez da familian egiten, danen ostatuetan baiño; eta olako ostatuak an eta emen jarri dabez. Zarrentzat, zar-etxeak egin dabez, umeentzat ume-tokiak. Olako gauzak ikusirik gazteak preguntaz dagoz: Ia nora doan familia eta eskatzeko berotasuna, ia zertarako dan ama eta zertarako ezkontza. Eta ia neskatil bategaz zoratu leitekezan, edo egun batean ezkontzeko asmoakin poztu. Komunistentzat familia bat bakarra da: Komunismoa. Gaiñerantzeko gauzak orren azpian dagoz eta famili orrentzat izan bear dira gauza eta ardura guztiak. Eta komunismoak famili orren atseden eta zorionari begiratzen deutso eta ez bakoitzaren zorion eta bere familiaren zorionari.\nBirmaniatik (AIF). - Txino askok iges eiten ei dabe egunero Txina'tik kanpora. Batzuk aspertuta, beste batzuk propaganda egitera. Rangun urian 200.000 txino ei dagoz; eta katolikoak ez diran geienak ezin ei dabe aitu komunismoen loikeri ta tratu baltza.\nDonosti. - Aprillaren ogeta seian aizkolarien jokoa ei dago uri ontako zezen-plazan. Jokalariak «Luxia» gipuzkoarra eta «Latasa» naparra dira. Orain sei bat illabete Donosti'ko «Bar Joxe Mari»n egin eben tratua ta ordutik ona preparatzen ari dira. Gipuzkoarrak ez dabe uste Luxiak galdu leikeanik. Izan be au izan da Atano pelotan lez gure artean aizkolaririk onena. Baiña Atanok lez ez ete yako etorri azkeneko ordua? Ogeta amazazpi urte daukoz, eta naparrak 27 inguru. Luxiak postura egin ebanean 120 killo pisatzen ebazan, gaur 95 bat izango dauz. Altura ikaragarria dauko, zartakada ederra emoten deutso aizkoreari. Aizkolari batek be dauzan kondizioak beragan daukaz: pisu ona, altura ederra eta abildadea. Naparra 85 killoko morrosko ederra izanarren Luxiaren ondoan kaxkarragoa gelditzen da. Baiña Luxiak egin dituan marka guztiak jakin eta gero milloi erdi jokatzeko, irabasteko itxaropenagaz etorriko da bere ustez. Dana dala Aprillaren ogeta seian ikusi bearko arrazoia noren aldetik dagoan. Jakitekoa da «Latasa»k ez dabela oraindiño aizkora joko bat be galdu eta irabazi dituan danak errez irabazi dituala, berak gura izan dabena egin da.


ETBn komunikazioen kontrola ere badago | LAB - EITB\nETBn komunikazioen kontrola ere badago\nAl, 2005/10/24 - 00:00 — Nagusia\nLan Ikuskaritzak ETBk langileen ordezkarien informazio eta komunikazio eskubideak urratu dituela frogatutzat eman du.\nAurtengo martxoan ETBko hainbat langileen ordezkarik euren posta elektroniko zerbitzu korporatiboan irregulartasunak nabaritu zituzten. LAB, KLB eta CCOOko sindikatuetako ordezkariek eta bi prebentzio delegatuk ezin zuten 10KB baino mezu handiagorik jaso, txertatzen ohi den ia edozein fitxategi hori baino handiagoa denean.\nGiza Baliabideetako eta Sistemetako zuzendariei komunikazioaren kontrol txapuzero eta zentzugabe horretaz galdetutakoan ez zuten fundamentuzko arrazoirik eman nahi izan eta oraindik azalpenen zain gaude. Lehenak arazoa akats teknikoari leporatu zion gertatutakoa, eta arduradun teknikoak pertsonalekoaren erabakiari leporatu zion zerbitzuaren mugaketa. Urduritasun handia nabaritu izan zaie, eta harrapatuta sentitu zirenean zerbitzua berehala konpondu zuten.\nLABek Lan Ikuskaritzan beharrezkotzat jo zuen salaketa ipini zuen eta honek dagoeneko txostena plazaratu du, bertan gertatutakoa frogatutzat hartzen duelarik. Halere, ez dugu ulertzen Lan Ikuskaritzak ETBko zuzendaritzaren aurka neurririk hartu ez izana, arazoa konponduta egotea argudiatuz. Lapurretan harrapatu eta dirua itzultzeagatik barkatzea bezala.\nGogoratu beharra dago Lan Ikuskaritzak uztailan beste txosten bat kaleratu zuela, ETBko zuzendaritzak langile batzordeari legez eman beharreko hainbat informazio ez emateagatik errekerimendua altxatzen zuena. Ukatutako informazioak besteak beste hauek dira: prestakuntza gastuak, aurrekontuak, esleipenen zehaztasunak, Bilboko egoitzaren egitasmoa, goi mailako lanak, jefaturen organigrama eta langile autonomoen kontratuak. Oraindik errekerimendua osorik betetzeko zain gaude.\nLangileok oso zaila dugu beraz zuzendaritza prepotente honekin konfidantzarik edukitzea.


Batxilergo Europarrean lehenengo promoziokoek diploma jaso dabe – Lauaxeta Ikastola\nBatxilergo Europarrean lehenengo promoziokoek diploma jaso dabe\nJoandako egunean, LEBBD edo Lauaxeta European Batxilergo Business Diploma garatu daben lehenengo promozioko ikasleek euren diploma jaso eben. Gehiago jakin nahi? Ondoren daukazu Informazioa.\nLauaxeta Ikastolako LEBBD programari esker, partehartzaileek, lan munduan gehien eskatzen diren enpresa eta hizkuntza konpetentziak landu eta akreditatzea lortzen dabe.\nPrograma honen inguruan informazio gehiago, ondoko loturan klikatuz aurkitu daikezu.\nJoandako egunean Jon Ortega, Unai Carrera, Jone Escribano, Xabier Landa, Iñigo Gonzalez, Xabier Rekalde, Jon Elorrieta, Izaro Parra eta Liher Freiren txanda izan zan diploma jasotzeko orduan.\nAurreko albisteaTona bat elkartasunHurrengo albisteaSurfa, mendia eta batez ere, abentura!\nberrikuntzaegunekoakeskolaz kanpokoaketorkizunaeuropar esperientziakezagutun daigun...gizarterako hezkuntzahezkuntza metodologiak eta teknikakkultur ekintzaksariak eta aintzatespenak\nGazte honeek entzuteko moduko hobekuntza-proposamenak daukez


Azterketa berri baten arabera, karbohidratoak kendu behar dira dietatik, koipearen ordez. | Consumer\nAzterketa berri baten arabera, karbohidratoak kendu behar dira dietatik, koipearen ordez.\nHala ere, egileek diote gantz gutxiko dieta onuragarria izan daitekeela\nNew England Journal of Medicine aldizkarian argitaratutako azterlan batek dieta eraginkorrena lortzeko moduari buruzko polemika berraztertzen du. Zerk eragiten du pisu gehiago galtzea, karbohidrato gutxiko dieta, edo koipe murriztaileagoko dieta? Galdera hori azken urteotako eztabaida zientifikoaren gai bihurtu da. Europako Carmen proiektua bezalako azterketek agerian utzi zituzten karbohidrato ugariko dieten onurak, koipearen kaltetan. Baina ikerketa berri batek guztiz kontrako emaitzak lortu ditu.\nLan horrek erakusten du karbohidrato gutxiko erregimena duten paziente lodiek pisu gehiago galtzen dutela, eta emaitza hobeak dituztela zenbait neurketa kardiobaskularretan eta diabetesean, gantzak murrizten dituen dieta egiten dutenek baino. Ikerketa Department of Veterans Affairs (EE. AEB ) 132 gizon eta emakume, sei hilabetez.\nEmaitza horiek gorabehera, autoreek ohartarazi dute ez dela baztertu behar koipe gutxiko dietaren eraginkortasuna, horrek bihotzekoa izateko arriskua murrizten baitu. Hala ere, erakundearen kimikari arreta gehiago jarri behar zaiola diote: “Ondorio metaboliko garrantzitsuak ditu karbohidratotan dieta handia egiten duen eta gehiago jateko joera duen pertsona batek; hori ondo aztertu behar da”.\nLan honetan, boluntarioek koipe gutxiko dieta edo karbohidrato gutxiko dieta egin zuten sei hilabetez. Karbohidrato gutxiko dieta hartu zuen taldean, karbohidratoen irenstea eguneko 30 g-ra murrizten zen. Talde horrek osasunerako hobeak izan daitezkeen gantz-motei buruzko aholkularitza ere jaso zuen, hala nola omega-3 gantz-azidoei buruzkoa. Koipe gutxiko dieta zuen taldeak kaloriak murriztu zituen, eta ez zuen izan gantzetatik eratorritako kalorien %30 baino gehiago.\nOro har, karbohidrato gutxiko dieta egin zuten boluntarioek, batez beste, bost kilo galdu zituzten, eta koipe gutxiko dieta egin zutenek, berriz, batez beste bi kilo galdu zituzten.\ndietak hidratos-eu karbonoa


Borroka eta elkartasuna - - Guaixe.eus\nSasoia jubilatuen elkartea 2020-01-31 08:15\nDeseroso sentitzen naiz, ostiral honetako GUAIXEn agertuko den nere idazkia idazterakoan. Gaurko egunkari gehienentzat, berri nagusia atzoko GREBA OROKORRA izango da eta nik, idazki hau prestatzerakoan, ezer ezin esan, ez dakit nola igaroko den, zer gertatuko den, zein izango den erantzuna: eskasa, ona, oso ona.\nHau da hau estutasuna! Nire nahia grebarako dei egitera zen baina, igarotakoan zertarako? Edo, greba nola joan den ikusita, azalpen edo gogoeta bat egitea; baina, greba ez bada egin, nola egingo dut gogoeta? Baieztatu dezakedan gauza bakarra, lan asko egin dugula aurretik; elkarlana izan da, pentsiodunen borrokak azaleratu ditu, gaur egun, gizarte arlo ezberdinak pairatzen ari diren egoera larriak eta ezin dugu bakoitza bere aldetik ibili.\nEuskal Herriko pentsiodunen mugimenduak bi urte egin ditu pentsio duinen alde mobilizatzen eta orain, gure aldarrietatik harago joateko beharra ikusi da. Aurrera pausu hori emateko, duela sei urte herritarren eskubide sozialak biltzen dituen karta osatu zuten sindikatu eta eragile sozialekin elkartu eta mugimendu bien arteko konfluentzia eman da, Pentsiodunen eta Euskal Herriko Eskubide Sozialen Kartaren artekoa.\nHiru arrazoi nagusi izan dira elkartu eta mobilizatzera behartu gaituztenak: “Pentsioena denon afera da, oraingo pentsiodunena nahiz etorkizunekoena; lan baldintza duinen aldeko borroka ezinbestekoa da; eta, azkenik, eskubide sozialak bermatu behar dira”.\nGaur, grebari dagokionez, data eta irizpide ezberdinak jasoko dituzte hedabideek, sentimendu ezberdinak sortuko dira gure artean ere, norberaren irizpidearen arabera. Baina garaipen bat lortu dugu: denok, denon arazoak eta aldarrikapenak defendatzeko elkartu gara, lan asko egin da, bide bat ireki da eta sindikatu, eragile eta mugimendu sozial eta pentsiodunek elkarrekin borrokatuko dugu GUZTIONTZAT LAN, PENTSIO ETA BIZI DUINA DEFENDATZEKO.


Eskuratu Euskaltelen TBa eta LG mugikor bat barne hartzen dituen paketea, eta ikasi biak konektatzen | Euskaltel Blog\nEskuratu Euskaltelen TBa eta LG mugikor bat barne hartzen dituen paketea, eta ikasi biak konektatzen\nEuskaltelen, gailu teknologikoak berritzen lagunduko dizugu, are gehiago goza dezazun etxean aisialdiaz. Estreinatu 32 hazbeteko smart TV bat eta LG k51s mugikor bat, eta nola konekta ditzakezun erakutsiko dizugu ?.\nIzan ere, mugikorrean jokatzea oso erosoa da, baina pantaila handian ikusita askoz gehiago gozatuko duzu partidarekin. Eta pentsa zer alde dagoen argazkiak zure smartphonean edo telebistan ikustearen artean. Nola konekta ditzaket Euskaltelen paketeko LG k51s mugikorra eta 32 hazbeteko smart TVa? Zenbait modutara egin dezakezu.\nEz izutu siglarekin, oso erraza baita. Gailuak wifi bidez edo sareko kable bidez konektatzen ditu.\nKonektatu zure smartphone bat telebistaren sare lokal berera. Hautatu zure mugikorrean argazki bat, bideo bat edo abesti bat, eta “propiedades” menuan, hautatu “SmartShare”. DLNArekin bateragarriak diren gailu guztiak agertuko zaizkizu. Hautatu zure LG telebista. Dagoeneko ikus dezakezu edukia pantaila handian.\nAukera hori sartua dago Smart TV LG LED 32” telebistan, eta mirroring delakoa egiteko aukera ematen du: hots, zure mugikorrean denbora errealean gertatzen den guztia zuzenean ikus dezakezu telebistaren pantailan.\nErabiltzen hasteko, deskonektatu HbbTV zure telebistan. Zure LG telebistan, zeinak webOs sistema eragilea baitu, hautatu “configuración” eta, gero, sakatu “desconectar HbbTV”.\nOrain, Miracast funtzioa aktibatu behar duzu zure telebistan, eta, ondoren, zure telefonoan, ezarpenetatik. Aktibatu ondoren, bateragarriak diren gailuen zerrenda agertuko zaizu. Hautatu LG telebista.\nEta kito: mugikorrean ikusten duzun gauza bera ikusiko duzu telebistan ere, urruneko mahaigain bat balitz bezala.\nWifi-gailuak batzuk besteekin konektatzeko aukera ematen du, bideratzailerik edo tarteko sarbide-punturik gabe. Ez du pasahitzik behar.\nHasteko, deskonektatu HbbTV zure telebistan. Ondoren, aktibatu Wifi Direct zure mugikorrean, wifi-ezarpenetatik. Egin gauza bera zure telebistan sare-ezarpenetatik, eta sakatu Wifi Direct, gailuak bila ditzan automatikoki. Hautatu zure LG k51s mugikorra, eta prest izango duzu.\nOrain, zure mugikorreko edukia parteka dezakezu, “SmartShare” aukeraren bidez.\nKonektatu zure mugikorra telebistara HDMI-MHL kablearen bidez. Egiaztatu MHL egokigailua LG Smart TV telebistaren HDMI atakan dagoela, eta zure mugikorra bateragarria dela.\nIkusten duzunez, aukera bat baino gehiago dituzu mugikorraren eta telebistaren artean edukia partekatzeko. Eskuratu Euskaltelen Smart TV LG LED 32” telebista eta LG k51s mugikorra barne hartzen dituen paketea hilean 14 € bakarrik ordainduta, eta hasi gozatzen!


Kosmosa argitzera - Katamari Damacy Reroll - Berriak - Game Erauntsia - Bideojokoak euskaraz\nLander Unzueta | 2020/06/05 18:00 Analisiak\nBandai Namcoren Katamari Damacy saga bideojokoen barruan antzekorik ez duen obra da. Reroll azpitituluarekin, lehenengo Katamariren birmasterizazioak 2004ean hasitako zorakeria berriz abian jartzeko gogoz dator.\nOrain 15 urte inguru bideojokoen aldizkarietan Kamatari Damacyren irudiak ikusi nituenean liluratuta geratu nintzen. Urtebete lehenago erosi nuen kontsolen seigarren belaunaldian edukiko nuen kontsola bakarra, Gamecubea. Belaunaldi hartako grafikoekin harrituta geratzen hasi baino ez nintzen egin, eta Playstation 2rako estreinatuko zen bideojoko koloretsu eta bitxi hura benetan deigarria egin zitzaidan.\nPS2rako joko esklusiboa izanik ezin izan nuen garai hartan jokatu, eta denbora pasata nire buruko zoko batean ahaztuta geratu zen. Orain gutxi martxan jarritako Humble Bandai Namco Bundle 4ean bere birmasterizazioa ikusi nuenean, baina, segidan erostea erabaki nuen.\nKatamari Damacy Reroll 2018an PCan eta Switchean argitaratu zuen Bandai Namcok. Esan bezala, PS2ko jatorrizko jokoaren birmasterizazioa da: bereizmen handiko pantailentzako euskarria gehitu eta aldaketa gutxi batzuk egin zituzten garatzaileek birmasterizatzeko garaian.\nKatamarik abiapuntu sinplea du: Kosmosaren erregeak hanka sartze galanta egin eta izar guztiak zerutik ezabatu ditu. Bere semeak, bost zentimetro neurtzen dituen Printzeak, hartuko du kosmosa berpizteko lana. Jokalariak Printzearen kontrola hartuta izarrak sortu ahal izateko Katamari izeneko pilota Lur planetako kokaleku desberdinetatik bultzadaka garraiatu beharko du.\nPremisa sinple zein arraro horretatik abiatuta, jokalariaren helburua Katamariarekin mota guztietako objektuak biltzea izango da: torlojuak, gutunak, txikleak eta tamaina txikiko gauzak itsatsiko dira pilotara. Erregeak ezarritako helburuak bete beharko ditugu. Ohikoena denbora tarte batean Katamaria diametro jakin bat izatera iristea da; egin beharreko bereziak ere egongo dira: ahalik eta arrain gehien harrapatzea edota objektuen bikoteak egitea, adibidez.\nBiraka mundua ezagutuz\nHasiera batean Katamariak zentimetro gutxi batzuetako diametroa edukiko du, baina jokoan aurrera egin ahala erraldoia bilakatuz joango da. Arkatzak eta txanponak batzetik pertsonak eta etxeak biltzera igaroko da Kamataria bere tamaina handituz doan heinean. Pilota agintearen bi joystickak erabilita gidatuko dugu, bi eskuekin bultzaka ariko bagina bezala. Abentura hasterakoan kurbak hartzea edo objektu zehatzak batzea zaila egiten da, baina minutu gutxi batzuetara kontrolak menperatuta izango dituzu.\nPilota gero eta handiagoa egingo dela nabarmenduta, bideojokoak ordu gutxi batzutan erakutsitako aldaketa ikusgarria da. Lehenengo kokalekua etxe bateko gela bakarra izango da, baina misio gutxi batzuen ostean toki horren dinamikotasuna agerian geratuko da. Katamaria handitzean etxeko gela gehiagotara sartu ahalko gara, etxetik irten eta auzoko objektuak pilotan itsastera iritsi arte. Aurrera egite horrek jokalariari jarraitzera animatzen dio, ahalik eta pilota handiena egin eta are urrunago heltzeko.\nAlaitasuna darion ikus-entzunezko atala ere aipatzekoa da. Grafiko sinpleak ditu, baina Katamari Damacyk aurkeztutako mundu koloretsuan biraka aritzea itzela da. Guzti horri soinu banda zoragarria gehitzen zaio: askotariko estiloak batzen dira Katamarin, baina guztiek giro alai horretan murgiltzeko balio dute.\nBideojoko laburra da Bandai Namcoren klasikoa: 5 ordutan abentura nagusia bukatuta izango duzu. Halere, horren iraupen motza aproposa da Katamarik eskaintzen duen joko estilorako.\nPlan berezirik ez duzun asteburu aspergarri hori igarotzeko abentura bikaina da Katamari Damacy Reroll. Kosmosaren Printzearen abenturak eskaintzen duen giro maitagarri eta dibertigarriak edonork gozatu dezakeen ordu gutxi batzutako iraupeneko abentura liluragarria osatzen du


Herri Ondarea :: Euskerazko izena jarri eutsien\nPrimo de Riveraren diktadura garaian jaio zan, eta aldi haretan galarazota egoan euskerazko izenak ipintea. Euren etxekoek, aurrekoek, danek eukien euskerazko izena; eta aitak esaten eban berari be euskerazkoa ipini behar eutsiela. Aitak bere osabeagaz berba egin eban −osabea Bermeoko Santa Eufemiako parrokoa zan− dana konpontzeko, eta osabeak esan eutsan errazena izango zala Javier bakarrik izatea, ez Francisco. Javier euskerazko izena da eta nahikoa zala esaten eban osabeak. Orduan euskerazko izena ipini eutsien, nahi-ta jartea galarazota egoan.


Berna González Harbour idazleak “El sueño de la razón” aurkeztuko du asteartean Bidebarrietan - Deia\n“El sueño de la razón”\nBerna González Harbour idazleak “El sueño de la razón” aurkeztuko du asteartean Bidebarrietan\ndeia.eus 08.02.2020 | 22:44\nBILBO. Berna González Harbour idazleak "El sueño de la razón" aurkeztuko du asteartean, arratsaldeko 19:30ean Bidebarrietako Liburutegiko ekitaldi aretoan. Idoia Jauregi kazetariak aurkeztuko du ekitaldia. Sarrera librea izango da leku guztiak bete arte.\nBilboko Udaleko Kultura eta Hezkuntza Sailaren esku dagoen Bidebarrieta Kulturguneak, Berna González Harbour idazlearen "El sueño de la razón" (Destino arg.), azken eleberriaren aurkezpen ekitaldia jasoko du astearte honetan, apirilaren 2an, inspirazio artistikoa duen krimenari aurre egin beharko dion Ruiz komisarioaren beste entrega bat. Ekitaldia Bidebarrietako Liburutegiko ekitaldi aretoan egingo da, arratsaldeko 19:30ean, sarrera librearekin, leku guztiak bete arte, eta Idoia Jauregi kazetariak aurkeztuko du. Ekitaldia streaming-ez jarraitu ahal izango da www.kulturguneatb.eus webgunearen bitartez.\nMaría Ruiz komisarioa Madrilera itzuli da, bere defentsa prestatzeko. Poliziako goi agintari zaharrak komisarioa baztertzea lortu du, aspaldiko ikerketa baten mendeku gisa, eta aldi baterako María poliziatik kanpo dago. Baina horrek ez du geraraziko. Maiatza da, festa garaia Manzanares ibaiaren inguruan. Hildako animalien agerpena, denbora asko igaro aurretik hilketei buruzko aztarnak utziko dituen arazoaren lehen susmoa da: Arteren Historiako neska bekadun gaztearen hilketa ibaiaren zubi batean.\nPoliziak magia beltza, sexu jazarpena edo sadismoa ikertuko ditu, baina gertakariek, Ruiz komisarioa Goyaren legatura eramango duten zenbait agertoki osatuko dituzte. Ekiporik, uniformerik eta pistolarik gabe, une honetan Maríak, obsesioak markatutako eta manipulatzeko gaitasun handia duen oso izaki adimentsuari egin beharko dio aurre.\nBerna González Harbour (Santander 1965) eleberri beltz idazlea da, Ruiz komisarioaren sortzailea, generoko egungo ahots esanguratsuenetakoa. "Verano en rojo" (2012) eta "Margen de error" (2014) lanekin eman zion bizia "Las lágrimas de Claire Jones" lanarekin jarraitzen duen pertsonaiari. "Los ciervos llegan sin avisar" (2015) eleberriaren egilea ere bada. Kazetaria, analista politikoa eta kultur kolaboratzailea, 'El País' egunkariko iritzi sekzioan egiten du lan. Aurretik 'Babelia'-ren editorea, egunkariaren zuzendariordea eta gatazkan zeuden herrialde askotako bidali berezia izan da. Kultura eta iritzi sekzioetan idazten du, eta baita 'Babelia'-n ere, eta ohikoa da Ser kateko 'Hora 25' saioko tertulian.


Le Corbusier eta Bilbo - GARA\nIa 45 urte bete dira Le Corbusier arkitektoa hil zenetik. Gainera, gutxik baino ez dute zalantzan jartzen XX. mendeko arkitekto garrantzitsuenaz ari garela. Hori dela eta, oraindik ere haren lanari buruz dagoen ezjakintasunak harridura eragiten du, pertsona famatua izanda. Are gehiago, nik goraipatu nahi izango nuke ezezaguna den ikuspegi bat: Bilbo hiribilduan izandako eragina.\nFrankismo garaian, batik bat, garapen bidean zegoenean (1959. eta 1975. urte artean, hain zuzen), Bilboko arkitektura eta hirigintza itzaltsua nahiz kalitate urrikoa izan arren, omen, ez zela zehatz-mehatz horrela izan nabarmendu beharko genuke. Ikertzaile askoren ustez, antza denez, arkitektura laiotza izan arren, oinaztargiak ere izan zirela azpimarratu ohi dute.\nUne latz horretan, 60ko hamarkadan, Bilbori zegokionez, zeukan arazo larrienetako bat etorkin askoren etorrera izan zen, -horren ondorioz, etxebizitza falta izugarria sortu zen, batez ere etorri berrien artean-, edota, era berean, enpresari-politiko bilbotarren jokabidea, azpijokoa zela-eta, azpiegituran gabezia ikaragarria jasan behar izan baikenuen, besteak beste.\nHori guztia zela eta, zeintzuk izan ote ziren mahaigaineratu zituzten ebazpenak eta zergatik onartu ziren batzuk eta beste batzuk ez? Hala ere, egoera horren inguruko hausnarketak eginez gero, Bilboko agintariek Europatik eta AEBetatik zetozkigun ereduak moldatu nahi izan zituztela esan dezakegu, Bilboko arazoei erantzun egokiena emateko ustez.\nEsaterako, hainbat ikerketaren arabera, jakin badakigu egunkarien indar desberdinak izan zituztela, batez ere «Hierro» Falangearen egunkariarena. Sarritan, bere orrialdeetan agertzen ziren arkitekturari eta hirigintzari buruzko monografikoak, aldizkari profesionaletan baino askoz interesgarriagoak zirelako. Haatik, zekartzan informazioak Etxebizitza Ministeriotik, Juan de la Cierva Patronatutik, Zientzia Ikerkuntzarako Goi Mailako Zentrotik, Eduardo Torroja Institututik, Eraikuntzarako aldizkaritik eta 3E-tik zetozen. Honek guztiak erakusten digu zuen mamia eta garrantzia.\nOstera, jokaera bitxia zeukala esan daiteke, zeren nola izan zitekeen egunkari haren irakurle arruntek halako teoriak eta proposamen berritzaileak ulertzea? Oroz gain, horren inguruan zegoen ezjakintasuna aintzat hartzen badugu.\n1959. urtean «Hierro» egunkarian bertan agertutako artikulu bi, arras gailenak ziren, bata, «Etorkizunerako hiria»-z ari zena, Le Corbusierren liburu arrakastatsuarekin batera defendatzen baitzuen asmoa: «Existitzen diren hiriak suntsitu behar ditugu eta hiri berriak egin, baina haien sustraietatik». Ideia hauek Bizkairako Larrialdi Plangintzan erabil zitezkeen, Bilboko agintarien ustez. Bestea, bertako buruek suitzar arkitektoa Brasilia hiriburuan erabilitako proposamenaz baliatu nahi zuten, Asuako ibarrean eraiki nahi baitzuten hiri berria ehun eta hogeita hamar mila biztanlerentzat, Bilbo Handiaren, Eskualdeko Antolamendu Plangintzaren lehenengo berraztertzean, proposatzen zuen gisan.\nAitzitik, Otxarkoagako poligonoan parte hartu zuten arkitektoek (1959-1964) Le Corbusierrek azaldu zituen parametroekin bat egin zutela aitortu zidaten elkarrizketen bitartez: hau da, etxebizitzak aireberrituak, eguzkitsuak, etxe orratzekin, elkarrengandik aldenduta eta makina bat gune berderekin, edota lantokietatik urrun...\nBestalde, Etxebizitza Ministerioko arduradunek halako ikuspegiarekin jarraituko zuten beste hainbeste poligonotan, Nerbioi ibaiaren ezkerraldean, preseski: Uribarrin (Basaurin) Gurutzetan (Barakaldon) Sestaon, Portugaleten, Santurtzin edota Muskizen, besteak beste. Halaber, Asuako haranean ere eraikiko zuten, poligono berrian.\nArkitekto ugarik Le Corbusier arras kritikatu zuten arren, askoz ere gehiagok kopiatu egin zioten. Rafael Leoz arkitekto famatuak Bilbon 1966. urtean egindako hitzaldian esan zuen bezala: «Le Corbusierren tankerako pertsonaiek gogaitu egiten dute eta konplexua sortu die gainerako arkitektoei; kopiatu badiote ere, arkitekto horiek inoiz ez dute horretaz hitz egingo, ezta haren balioa onartu ere».\nAlabaina, ez dago ezbairik, guztiz aipagarria izan zen 1967. urtean Bilbon jazotakoa -gogora dezagun bi urte lehenago Le Corbusier hil zela-, Udaleko Etxebizitzak (Komanditan Sozietatea) ehun eta hogeita hamabi etxebizitza bukatutzat eman zituenean; San Inazio auzoan, doi-doi. Rufino Basañez arkitekto bilbotarraren proiektuaren arabera, Le Corbusierren «Bizitzeko Unitateari» eman zion interpretazioari esker. Urte berean Arte Eder Museoan Le Corbusierri buruzko sekulako erakusketa egin zuten bai Museoaren Lagunak elkarteak bai Frantziar Institutuak. Hauen iritziz, gorazarre moduan zein arkitekturaren jenio horren ideia aipagarrienak Bilbon zabaldu eta azaltzeko. Le Corbusierrek berak esango lukeen bezala: «Gure hormigoi gogorra ikusteak erakutsiko du, beraz, azpian gure sentsibilitatea biziki fina dela».\nAgian, orain arte izan den ezjakintasuna dela-eta -ez digutelako ezagutzen utzi- burura datozkigu Le Corbusierren esaera entzutetsuenak: «Arkitekturaren erabilgarritasuna», «bizitzeko egiazko makinak» edota «izadiaren berreskuratzea hiri handietan», besteak beste. Era berean, 1967. urtean, Madrildik, «Arkitektura» aldizkarian argitaratu zuen artikulua -Basañezen proiektuak bere funtsa adierazteaz gain, aldizkaritik aztoratzaile-itxura eta hizkera izatea ere egotzi zitzaion-. Orobat ,«Forma Berria» aldizkarian, Juan Daniel Fullaondo arkitekto bilbotarrak ere nabarmendu ohi zuen Basañezen jeinutasuna.\nBenetan ulertezina egiten zaio edonori daukagun ondasun arkitektonikoa ulertzeko gai ez izatea, ez eta geroko belaunaldiei lagako diegun balioespena ere.


Emakumeentzako alkandora, mahuka luzekoa, laukiduna eta cool lifestyle estilokoa, oso egokia zure aisialdirako. Jantzi ekologikoa da, pestizidarik gabe landutako kotoi organikoarekin egina baitago, jasangarritasunaren alde dugun jarreraren erakusgarri. Bi patrika ditu bularraldean, eta markaren irudiak bularraldean eta mahukan. Aurrealdean botoiak ditu, alkandora ixteko, eta oso erosoa da.\nAlkandora mahuka-luzea, laukiduna, cool lifestyle estilokoa. Oso egokia aisialdirako. Kotoizko ukitua. - Pestizidarik gabe landutako kotoi organikoarekin egina, jasangarritasunaren alde dugun jarreraren erakusgarri. - Bularraldean bi patrika ditu. - Markaren irudiak bularraldean eta mahukan. - Botoiak ditu aurrealdean, alkandora ixteko.


Hasiberrientzako RAW gida | Sormenak linean\nHasiberrientzako RAW gida\nLanbide guztietan eguneratuta egotea garrantzitsua da, hala ere berriak sartzeagatik aldaketa oso azkarrak izaten dituztenetan. teknologia eta ia egunero aurrera egitea, eguneratuta egotea askoz ere zailagoa da. Horregatik, gida txiki hau ekartzen dizuet aurrerapen teknologiko berri bati buruz.\nGauzarik zailenetako bat Argazkilariak hasiberriek formatua ezagutzea da RAW. Hala ere, benetan ez da hain nahasgarria zer den jakinda eta zure argazkigintzaren kontrol handiagoa izaten lagun dezake. Gure RAW-ri buruz jakin behar dituzun oinarrizko gauza guztiak RAW-ri buruzko gida hasiberrientzat.\nRAW eskuz kontrolak dituzten kamera askotan aurki daitekeen fitxategi formatua da. Fitxategiak RAW ez daude konprimituta, eta horrek esan nahi du kamerak irudia grabatu duela baina ez duela bertan prozesatu. Zure esku dago irudia irudiak editatzeko softwarearen bidez prozesatzea. Pentsa itzazu gela ilun digitalean (hau da, editatzeko softwarea) garatu behar diren negatiboak direla. Aurreko mezu batean, 7 bat utzi nizun Ideia onak zure sormena handitzeko hori ere interesatuko zaizu ziur asko.\nJPEG argazkilaritzarako fitxategi formatu estandarra da eta kamera gehienetan lehenetsia izaten da. Ziurrenik ohartu zara zure argazki fitxategiak «honekin amaitzen direla. Jpg », horrek fitxategiak direla esan nahi du JPEG. Formatua ez bezala RAW, fitxategiak JPEG konprimituta daude, beraz, dagoeneko zure kamerak prozesatu ditu. Argazkiak zuzenean parteka eta inprimatu ditzakezu kamerarekin atera ondoren.\nOrokorrean, kamera trinko gehienek irudiak grabatzeko aukera ematen dute JPEG, baina CSCak eta DSLRak orokorrean tiro egiteko aukera emango dizute RAW. Ezarpen hau zure kameraren menuko Kalitate aukeran aurki dezakezu. Kamera askok JPEG fitxategia eta RAW aldi berean, horrela bi munduetako onena lortuz.\nAbantaila nagusiak RAW:\nZure fitxategia delako RAW ez da prozesatu, kontrolatzeko aukera asko izan dezakezu nola aldatu. Ordenagailua kamera baino askoz indartsuagoa da irudiak prozesatzeko orduan, beraz, zure esposizioa, zurien balantzea eta kontrastea askoz ere modu eraginkorragoan zuzendu ahal izango dituzu.\nArgazki bat denean JPEG kameran bertan prozesatuta, datu batzuk, hala nola kolorea eta bereizmena, galdu egiten dira. Fitxategiak RAW Kameraren sentsoreak grabatutako datu guztiak emango dizkizu, beraz, askoz gehiago duzu jolasteko.\nSaihestea erabaki dezakezun arrazoi pare bat daude RAW eta aukeratu JPEG.\nIrudiak prozesatzen denbora pixka bat eman behar duzu RAW, fitxategiak berriz JPEG berehala inprimatzeko eta partekatzeko prest daude.\nfitxategiak RAW orokorrean oso handiak dira, beraz, memoria txartelean eta ordenagailuan leku gehiago hartzen dute\nFitxategi bat prozesatzeko RAW, fidatzeko edizio programa bat beharko duzu. Fitxategi mota desberdinak grabatzerakoan RAW Kamera desberdinetan, ziurtatu beharko duzu erabiltzen duzun softwareak fitxategiak prozesatzeko gai izango dela RAW zer sortzen duzu kamera zehazki.\nKamera gehienak kamera horren fitxategi formatu partikularrak onartzen dituzten kutxan sartuta daude. Bestela, editatzeko programa estandarra erabil dezakezu Photoshop o Photoshop Elements de Adobe, RAW fitxategi formatu gehienak prozesatu ahal izango dituena. Picasa bezalako doako programak ere erabil ditzakezu zure fitxategiak bihurtzeko RAW JPEG fitxategietan.\nInformazio gehiago - 7 Ideia onak zure sormena handitzeko\nArtikuluaren bide osoa: Sormena linean » General » Hainbat » Hasiberrientzako RAW gida\n8 Web Diseinu Doako Letra Tipoa\nHTML5en indar ikaragarria


Aitor Estebanek, Diputatuen Kongresuko Euskal Taldeko bozeramaileak, diputatu jeltzaleek alarma egoerari eman dioten baietza defendatu du. Hitza hartu duenean, Estebanek deitoratu du “neurri berdintsuen aurrean auzitegiek interpretazio ezberdinak egin izana, toki batzuetan eraitsiz eta beste batzuetan ez; horregatik baieztatu du beharrezkoa dela agintari eskudunek “segurtasun juridikoa” izatea, erabakiak hartu ahal izateko.\nEstebanek gaurko egoera “larritzat” jo du, baina gaineratu du alarma egoeraren luzapenak ez dakarrela sei hilabetetan salbuespen neurriekin jarraitzea, eta berretsi du tresna honekin bilatzen dela “marko orokor bat izatea”, autonomietako presidenteek “arintasunez” erantzuteko aukera izan dezaten. Edozein kasutan eta eztabaida juridikoari dagokionez, Estebanek nabarmendu du, bere aburuz, neurri horiek berberak lege arrunten bidez hartu zitezkeela auzitegiek epai kontraesankorrak eman ez balituzte. “Baina une honetan ez dago horretarako astirik”, baieztatu du.\nHain zuzen ere, Euskal Taldeko bozeramaileak aurreko itxialdian bezala hamabost eguneko alarma estatua ezartzea eskatzen duten proposamenen kontra egin du,ordukoa “zoratzeko modukoa” izan zelako ,“etengabeko tentsioa” eragin zuelako eta ziurgabetasun juridikoa eragin zuelako “hiritargoari oso irudi negatiboa transmititzean”. Hala, Estebanek alderdi politikoei eskatu die erantzukizunez jardutea: “Inork ez du ekonomiari edo hiritargoari kalte egiteko interesik, eta agintari autonomikoek neurriak albait arinen erretiratuko dituzte, baina ez dezagun esan gauza eginda dagoela; jokatu dezagun arduraz eta esan diezaiogun jendeari ez dakigula hau noiz amaituko den, luze joko duela eta txertoa noizko egongo ote den ez dakigula”, baieztatu du.\nZentzu berean, Estebanek PPri egotzi dio Europa “andereñoaren” “kontakatilua" dela Europako erakundeetan alarma egoera salatzeagatik, eta nabarmendu du Europa “harrituago” egongo dela “COVID-a bere ardurakoa izango ez balitz bezala ari den Autonomia Erkidegoren batekin”. Halaber, bozeramaile jeltzaleak salatu du alderdi politiko batzuek “edozein inguruabar” baliatzen dutela “aurkari politikoa ahultzeko, eta bide horretatik, erakundeak eurak ahultzeko”, eta eztabaidan zehar batzuek erabili duten hizkera kritikatu du. “Ez ditzagun ur handiak nahastu”, esan du “hemen askatasun falta dagoela esatea zentzugabekeria galanta da, bereziki beste herrialde batzuetan hartu diren neurriei gorazarre egiten bazaie, hauen artean itxialdia ezartzeko erabakiei”.\nBeste alde batetik, Euskal Taldeko bozeramaileak egoki jo du Gobernua Kongresura joatea azalpenak ematera, hilean bitan Sánchez Presidenteari dagokionez eta hilean behin Illa Presidentearen kasuan “edo lehenago, ohiz kanpoko inguruabarrak ematen badira”, eta gogora ekarri du talde guztiek eskura dituztela ohiko kontrol tresnak. Edozein kasutan, Estebanek ohartarazpen bat egin nahi izan dio Espainiako Gobernuari, ez baitu ontzat jotzen “egoera baliatu izana Presidenteen Konferentzia modukoa sortzeko, aldebitasuna erabat baztertuz. Horretarako, ez dezatela gurekin kontatu”, esan du Estebanek.\nAmaitzeko, Estebanek Illa Ministroari eskertu dio alarma estatua onartu aurretik EAJ-PNVrekin hitz egin izana, Autonomia Erkidegoen eskuduntzak errespetatu izana balioetsi du eta Euskal Taldeak aurkeztu duen zuzenketa aldeztu du barrendegietako hiritarrek inguruan duten probintzian dauden arau berberak izan ditzaten. “Onartua izatea espero dut”, esan du, “aurreko alarma egoeran gertatu zen bezala”.


forma=hizkuntza 3 sarreratan aurkitu da.\nhizkuntza eredu, hizkuntza-eredu Admin. Ikastetxe, unibertsitate eta kidekoetan, irakaskuntzan erabiltzen den edo diren hizkuntzen erabilera eta estatusa zehazten eta ezartzen duen eredua; bereziki, euskara gaztelaniarekin batera hizkuntza ofiziala den lurraldeetako hezkuntza-sisteman erabiltzen diren hiru ereduetako bakoitza. Euskal familien % 92k B eta D hizkuntza-ereduak aukeratzen ditu hiru urteko seme-alabak eskolatzeko orduan. Bartzelonako Pompeu Fabra unibertsitateko hizkuntza-eredua EHUrentzat ona izan zitekeela. Katalunian hizkuntza-eredu bakarra dute.\nhizkuntza eskakizun, hizkuntza-eskakizun Admin. Lan edo zeregin jakin bat betetzeko eskatzen den hizkuntza-maila; bereziki, Euskal Autonomia Erkidegoko herri administrazioetako zenbait lanpostu betetzeko eskatzen den euskara-maila. Bigarren hizkuntza-eskakizunaren ezaugarriak 86/1997 Dekretuak ezartzen ditu. Estoniako Gobernuak 2000. urtean hizkuntza eskakizunak arindu zituen eta bertan behera utzi zuen lanpostu publikoetarako nahitaez estoniera ongi jakiteko betebeharra.\nhizkuntza politika, hizkuntza-politika Gobernu baten hizkuntza-plangintza, estatu edo erkidego batean mintzatzen diren hizkuntzen estatusa, erabilera eta jabetze prozesuak zehazten eta bideratzen dituena. Euskal Herriko eta Kataluniako hizkuntza-politikak aztertuko dira tesian. Hizkuntza Politikarako Sailburuordetza.\nhizkuntza teknologia, hizkuntza-teknologia Batez ere pl. Hizkuntza idatziaren edo ahozkoaren prozesamendu eta tratamendurako baliabide, tresna eta teknologia informatikoen multzoa. Hizkuntza-teknologien alorrean aurrerapen handiak egin diren arren, edozein testu guztiz automatikoki eta akatsik gabe itzuliko duen makinarik ez da oraindik asmatu. Hizkuntza Teknologiak funtsezkoak dira Informazioaren eta Komunikazioaren Gizartean.\nadj./iz. Neolitoaren bukaeran ia Europa osoan eta Asiako hainbat lurraldetan hedatu ziren herrietakoa; herri horiei dagokiena; herri horietako kidea. Indoeuropar etorkikoa. Hango biztanle guztiak ez dira indoeuroparrak. Sartaldera etorri ziren lehen indoeuroparrak.\nindoeuropar hizkuntza Indoeuroperatik sorturiko hizkuntza. Grekoa eta latina indoeuropar hizkuntzak dira.\nHiztegi Batuko Lantaldea: Z3:EEBS:08 1995-03-30 Lantaldeak besterik gabe onartua\nMde Pr (indoeuropar mintzairek), JMB ELG (indoeuropatar errietan).\nizlag. 20 eta izond. 8: a) Mde (bertze indieuropar mintzarek, indieuropar hizkalki berezi batetik, indieuropar ethorkiko izaki), J.I. Hartsuaga (funtzio honetan indoeuropar ikusgunetik, Indoeuropar mitologia aztertzetik etorriz gero, indoeuropar gogo eta jainko-irudirapenekin zer ikusirik ez dutela, Indoeuropar mitologian, Indoeuropar jainkozko batek, indoeuropar justifikabide ondorengoak, Indoeuropar mitologiaren arabera), Txill (indo-europatar erlijioetan), Euskararen Liburu Zuria (indo-europar hizkuntzez, indo-europar familiakoak, indo-europar mareak), Deia 1983 (Indoeuropear Linguistikaren Katedratiko), Agenda 1990 (indoeuropar uholdea), Lantziri (indoeuropar etorkikoak), I. Laka (indoeuropar hizkuntza, indoeuropar hizkuntzen ikerkuntza historiko eta erkatua, Indoeuropar hizkuntza gehienetako genero-kategoriak); b) J.L. Agote (etorkin indoeuropar), LurE/3 (hitita indoeuroparrak hasi ziren), UZEI (herri indoeuroparrek), Elexp Alpe (herri indoeuroparrak  cf. infra "herri preindoeuropar", "kultura preindoeuropar"), L. Oñederra (linguistika indieuroparra), K. Zuazo (hizkuntza indoeuroparren itsasoan), Atlantida (hizkuntza indoeuroparra), Denok senide (hizkuntza indoeuropar multzo beretik dator). // Onaind (Indieuroparrak Europa'ra eldu baino len, indieuropar edo ariotarren izkerak, indo-europearren eraso), A. Arrinda (Indoeuropeotarren ondoren erromatarrak ditugu gure artean), HizkLiter (indoeuroparra ez zena), L. Fernandez (ergatibodunak ez du indoeuroparrak bezala ulertzen mundua), JMB (indoeuropatarren errialdeetan), I. Arrigain (indoeuropar hizkuntza).\nindoeuropar : Euskalterm ("konposatu i.", "hizkuntzalaritza i."; "i. herriak", "i. hizkuntza" eta indoeuropera).\n(herritarra) / AS: indoeuropar hizkuntzak.


Aimar eta Sara izorratu nahiko ditu Igorrek 7. atalean | Go!azen | EITB\nIgorrek Aimar eta Sara izango ditu jomuga, gaur gauean, 'Go!azen'en\nAmaia alde egitera doa, Igorrek bere maltzurkeriekin jarraituko du... Eneko, aldiz, zoriontsu da dantzan, aita albiste berriekin agertzen den arte.\nAimarren eta Sararen harremana agerian, gaur gauean, 'Go!azen'en\nAgur esan diote elkarri Enekok eta Maddik 'Zure doinua' abestuz\nIgorrek bere maltzurkeriekin jarraitzen du gaur gauean ere 'Go!azen' telesailaren 7. atalean. Oraingoan, Aimar eta Sara jarri ditu jomugan. Eneko, aldiz, zoriontsu dabil, aita albiste berriekin agertzen den arte.\nMozorro-festaren ostean, Igorren eta Maddiren taldea haserre dago ez zutelako lehiaketa irabazi. Igorrek bere ideia maltzurrekin jarraitzen du, eta, oraingoan, Aimarren eta Sararen arteko harremana agerian jartzeko aukera izango du.\nFestan sortu zen istiluen ondorioz, bestetik, Amaiak amore eman du. Ez du zuzendari postuan gehiago jarraitu nahi, baina lehendabizi Telmo konbentzitu beharko du bere lekua har dezan.\nEneko, berriz, ondo sentitzen da Maddi utzi ondoren. Gustura dabil dantza-entseguetan, baina laster amaituko da zoriontasuna. Aita futbol karrerari buruzko albiste berriekin etorriko da Basakabira, eta gauzak berriz pentsatu beharko ditu mutilak.\nAzkenik, Junek eta Danelek igerilekuan inor ez dagoela aprobetxatuko dute frikikeriak egiteko. Baina benetan ez dago inor?


Unibertsitatea, zinemaren mintegi. Zinema dokumentala (ber)pentsatuz - Gaiak - Euskonews\nEstibaliz ALONSO RUIZ DE ERENTZUN, Irakaslea Ikus-entzunezko Komunikazioa eta Publizitatea Sailean (UPV/EHU)\nVanesa FERNÁNDEZ GUERRA, Irakaslea Ikus-entzunezko Komunikazioa eta Publizitatea Sailean (UPV/EHU)\nUnibertsitatearen egitekoa da ingurunean gertatzen denaz jabetzen eta arduratzen diren pertsonak prestatzea, etengabeko aldaketetara egokitzeko gai direnak eta arazo berriei sormenean eta etikan oinarrituta erantzuteko gai direnak.\n(UPV/EHUko titulu ofizialen curriculum-garapenerako onarriak dokumentua, 2010eko apirilean Gobernu Batzordean onartua).\nAzken hamarkadan asko idatzi da dokumental garaikidearen berpizteaz eta boomaz, eta agerikoa da ugari baitira gaiari buruzko azterketa eta ikerketak ez eze, baita erakusketak eta zikloak ere. Euskal Herriko Unibertsitatetik (UPV/EHU) Territorios y Fronteras. Research on Documentary Filmmaking ere interesatzen da dokumental garaikideaz. Territorios y Fronteras proiektu multidiziplinarioa da, Vanesa Fernandezen ekimen eta zuzendaritzapean 2009tik garatuz datorrena, dokumental garaikidearen eta ikus-entzunezkoak sortzeko modu berrien inguruko ideia- eta esperientzia-trukerako gogoeta-esparru gisa.\nProiektua UPV/EHUren udako ikastaroetako testuinguru dozente eta instituzionalean sortu zen. Hain zuzen, ikastarootako bost ekitalditan parte hartu dute (2010-2014), egun, Vanesa Fernandez, Estibaliz Alonso eta Aintzane Pagadigorria irakasleek koordinatuta. Proiektua egituratzen duen ikerketa lerrotik, eta ikastaroen parez pare, beste jarduera batzuk sortu dira, direla masterclasseak, proiekzioak, ekitaldi multidiziplinarioak... Gainera, zinema dokumental garaikideari buruzko hiru libururen argitaratzea ere ahalbidetu du: Territorios y Fronteras. Experiencias documentales contemporáneas (2012), Lurraldeak eta Mugaldeak. Esperientzia dokumental garaikideak (2013) eta Territorios y Fronteras II. Emergencias y urgencias en el cine documental español (2014). Jarduera horri guztiari aurre egiten zaio beti Territorios y Fronteras proiektuaren sorburuko ezaugarriek osatzen dituzten parametroetatik: zorroztasuna eta lankidetza estua sortzaileekin, analistekin, tokiko elkarte eta erakundeekin, nazionalekin eta nazioartekoekin, tartean baita unibertsitatearekin berarekin ere.\nEz baita kasualitatea Territorios y Fronteras-ek UPV/EHUko udako ikastaroekin lotuta jarraitzea, izan ere, unibertsitateko irakasleak izaki, obligazio gisa ulertzen dugu gure jarduerari eragin-ahalmen handiagoa ezartzea, dimentsio globalagoa eta, aldi berean, konektatuagoa geure tokiko sormen esparruarekin, horretarako loturak eta sareak sortuz, batetik Unibertsitatearen eta bestetik tokiko sortzaileen eta estatuko eta nazioarteko analisigile eta sorguneen artean.\nTerritorios y Fronteras-en dokumental kontzeptua zentzu irekian hartzen da, bereziki sortze-lanen hibridazioaren aldeko gero eta apustu handiagoa egiten den unean. Are gehiago: sormen dokumentala, izan hibridoa edo ez, betidanik jarduera minoritarioa izanik, eta, hain zuzen, gaur egun, oraindik ere ikus-entzunezko industriaren bazterretan kokaturik denez, Territorios y Fronteras proiektuan arreta ematen duten obrak bazter horietako periferian daude.\nBeraz, bi aldiz periferikoak dira film horiek, industria zinematografikoaren paralelo ibili dabiltzanak, eta, derrigorrean kontrakulturalak izan beharrik gabe, sakoneko berregitea eta birformulazioa ekarri dute nola aurreko zinemaren parametro narratibo eta espresiboetan, hala egungo joera narratibo eta zinematografikoetan ere. Baita lurraldeari dagokionean ere, izan ere geure produkzio zati handi bat eta horri heltzen dioten azterketak eta ikerketak fokalizatu eta abiatzen dira Bartzelonako hiritik, eta, halaber, bestelako modu batean, Madrildik. Territorios y Fronteras-ek “deszentralizatu” egin nahi du foku hori eta ibilbide alternatibo eta paralelo bat egituratu industriaren mugetatik kanpoko sormenerako eta esperimentaziorako espazioei erreparatu eta jarraituko diena. Produkzio amateur-eko filmez, banaketa edo emanaldi marginala dutenez mintzatzen ari gara, zeinak mugakoak, arraroak edo underground-ak izatetik deskubritzen dizkiguten sormen modu, mintzaira eta tematika berriak. Periferian dago besterena, ezohikoa, sujerentea.\nEta periferia horretan sortzaile berriek albo batera uzten dute erreferentzialitasunaren premia eta proposatzen dituzte lehen pertsonako narrazioak, zinema saiakera, narrazio zatikatua, zinema esperimentala... labur esanda, ikusle emantzipatua, egonezina eta aktiboa bilatzen duten pelikulak, testu filmiko hori eztabaida eta galderetara zabalduriko esperientzia bihurtzeko gai dena. Pelikula horiek batzuetan autoproduzituak izaten dira, azpiegitura maskal eta gutxienekoarekin, baina ihes egiten dute ohiko homogeneotasunetik, eta ikusle, analista, sortzaile, kritikari eta akademikoak bultzatzen dituzte bere buruari galdetzera zein den dokumental garaikideaz beraz duten kontzeptua.\nOnar dezagun, inolako zalantzarik gabe, etiketa eta sailkapen guztien inguruko iraganeko (ez hain urrunekoa) zenbait eztabaida itxiz, zinema jakin batez, zinema ez fikziozkoaz, errealaz, neodokumentalaz, postdokumentalaz..., hitz egokiago baten faltan, onar dezagun makrogenero baten aurrean gaudela, zeina baita DO-KU-MEN-TA-LA. DOKUMENTALA.\nDokumentala. Pa(i)saia multiformea dokumental espainiarraren hau, irudimenezko lurraldea, muga zorionez gero eta lausoagoez osatua, eta grabitate zentroa esperimentazioaren arlora desplazatzeko joera duena. Eta harea mugikor horietan, non zinema ulertzen baita esperientzia estetiko subjektiboaren birsorkuntza gisa, hor daude sormen artistiko erakargarrienak, gure iritzirako, berez nabarmentzen diren eta nabarmentzea merezi dutenak eta kontuan hartu beharrekoak ikuspegi akademikotik. Hor aurkitzen ditugun zinemagileentzat euren lana bizi esperientzia bat da elkarrizketarako eta zubiak eraikitzeko ikuslearekin, Vivian Shobackek azpimarratu zuen moduan.\nBeraz, Territorios y Fronteras-en zentzua da zinema espainiarreko historiografian ikusgarritasun aukera gutxi duten autoreak eta obrak bildu eta leku bat ematea, eta iparrorratz izatea zinema dokumentalaren labirintoan murgiltzeko pronto dauden haientzat; promesa sustagarriz betetako labirintoa, baina baita ziurgabetasun handiz ere. Hitz batean, (beren buruaz ere) pentsatuko duten zuzendari, irakasle eta kritikarientzat, eta Territorios y Fronteras-en argitalpenetan (beren buruaz ere) idatziko dutenentzat iparrorratz.\nEta labirinto hori forma bat da egon hor dauden bazter, ertz eta mugekin banaezina. Zehaztugabearen, infinituaren, mugagabearen aurrean aurkezten den forma. Etengabeko aldaketan dagoen forma. Hala ere, eta analisi ariketa bat eginez, onartu beharra daukagu forma dokumental (berri?) hauek ez daudela gorago aipatu dugun zentroaren kontra, industria horren kontra, baizik eta haren paralelo.\nIdeia hori lehen instantzian apuntatuz eta dokumental garaikidearen panorama marraztu asmoz, lehenengo esan beharko litzateke autoreek eta euren obrek bete eta osatuko luketen lurralde geografikoak, zinema espainiar garaikidetzat ulertzen denaren barruan, fisikoki artxipelago baten itxura hartuko lukeela. Ikuspuntu hori ez da hutsala, izan ere, artxipelagoaren metaforak primeran biltzen baitu uharte askotariko eta hain desberdinek osatzen duten multzoa.\nBerez uhartea deitzen bazaio urez inguratutako lur zatiari, hitza hemen dagokigunari aplikatuz, duela gutxiko zinema espainiarraren panorama barruan, ikus-entzunezko uharte edo uharte digitala izan litekeena izendatu beharko genuke; azpimarra berezia eginez uharte kontzeptuak izan baduen beste ezaugarri bati, alegia izatez tarteko espazioari. Gainera, eta uharte kontzeptua murritza iruditzen zaigunez, gure aukera izan da ikus-entzunezko lan edo uharte multzo horri ikus-entzunezko artxipelago handi deitzea. Esan nahi baita, eremu gutxi-gehiago zabal batean bildutako uharte piloak osatutako multzoa. Uharte multzo bat zinema espainiarrak osatzen duen terra firma multzotik banatua (horrek ere okupatzen duen bazter lekuaren jakitun izanik). Bestela esanda, ikus-entzunezko uharteak bazter zinema den baten periferia okupatuko luketenak.\nFinean, nabarmentzekoa eta adierazgarria deritzogu pelago-k (pelagus) hartzen duen esanahia, alegia, ugaritasunagatik zaila dena zenbatzen eta kontatzen, eta hala, zabaltzen da eremu hain zabala eta askotarikoa norberak galdetzen duela zer geratzen den dokumental kontzeptuaren izendapen klasikotik.\nTerritorios y Fronteras-en asmoa da islario bat taxutzea, alegia, mapa bat uharte horiek deskribatu eta agertuko dituena. Ikus-entzunezko uharteak, bestalde, beren itxuraldaketaren eraginez batzuetan penintsula bihurtu direnak, eta beste batzuetan, artxipelago anitzetan biderkatu direnak. Ahalegindu gara uharteak biltzen dituen auraren mapa bat taxutzen, ikuspuntu teorikotik hainbeste erakartzen gaituena, eta islatu nahi duena ikus-entzunezko artxipelago horren barruan sortzen den tentsioa, uharte horien artekoa, itxura batean interkonektatuta daudenak.\nIkus-entzunezkoen aipatu uhartetasunak, izan ere, forma eta irudikapen askotarikoak hartzen ditu. Behin baino gehiagotan ausnartu izan dugu Santos Zunzunegiren aipamen batean, (“Islas de celuloide”, Revista de Occidente, 342 zenb., 2009ko azaroa), esaten duenean: “A la hora de la verdad, la experiencia del espectador no consiste sino en transitar de película en película, encontrando en algunos filmes fondeaderos de aguas tranquilas en las que detenerse, mientras que, en otros casos, el reflujo de la marea le arroja con violencia lejos de unas playas que revelan, así, su faceta más inhóspita. De un lugar a otro, de un film a otro, nos movemos en un vaivén permanente, en la búsqueda incansable de una caleta en la que arrojar el ancla, de una lugar en el que encontrar un reposo”.\nIkuslea murgilduta dagoen atzera-aurrera etengabeko hori sortzen du aktibatzen den erlazio sare batek, era berean laguntzen diguna hemen okupatzen gaituen dokumentalaren makrogeneroaren kartografia egiten edo agiria idazten. Ideia horren analisia egiten du Zunzunegik, eta gu bat gatoz: “En el fondo, sucede que los filmes que hemos amado, como los libros que hemos frecuentado o las músicas que han encantado nuestros oídos, acaban agrupándolos, con extrema libertad, en nuestra memoria en constelaciones fortuitas, en archipiélagos imprevistos entre cuyos elementos se teje una red de relaciones no por inopinada menos pregnante y en los que se desenvuelve un tiempo que es y no es el de la vida de todo los días. Es por eso por lo que es posible reescribir una particular historia del cine (nuestra historia del cine) saltando de film en film, de isla en isla, agrupándolas en una figura que quizá acabe dibujando una precisa imagen de cada uno de nosotros”.\nZalantzarik gabe, Territorios y Fronteras-en zeregina izan da, eta, beraz, bere ikerketa lerroarena eta argitalpenena ere bai, pelago honetan sakon murgiltzea eta obra apartekoak eta autore jakinak badauden arakatzea, nolabait ere, gu geu, hemengo eta oraingo ikusle garenok artegatu eta hunkituko gaituztenak. Proiektu multidiziplinario honek tankera horretan erantzuten dio ikusle garaikidearen bidaldiari, orientazio posible bat erraztuko dioten ibilbide bereizleak marrazteko saiakera batekin. Territorios y Fronteras-entzat, ikusle garaikide hori irakaslea ere bada, eta, zergatik ez, ikasle unibertsitarioa.\nTerritorios y Fronteras-ekin lankidetzan jarduten duten zinemagileak askotan zinemako frankotiratzailetzat jo dituzten antzera, esan izan digute guri ere, editore eta akademiko gisa, nolabait frankotiratzaileak garela. Gure aldetik, eta gauden tokitik, akademia berri baten aldeko aldarria egiten dugu, prest egongo dena begirada zinematografiko berri horiek, leiho berri horiek, pantaila eta forma filmiko horiek dituzten erronken ardura hartzeko izango den akademia. Izan ere, ez da ahaztu behar formaren mutazio horiek direla artegatzen gaituztenak, baina baita aberasten gaituztenak ere.\nZuhaitzek ez dute basoa ikusten uzten. Amai dezagun dokumentalari buruzko agortutako eta zaharkitutako eztabaidekin eta onar dezagun, behin betiko, garai batetik ona ikusten aritu garenak osatzen duela guk hemendik dokumentalaren deslurraldetzea deitzea proposatzen duguna. Oso artifiziala da zenbait obra bakandu eta desberdintzea premia guztiz merkataritzakoengatik ezarri diren beste forma handi horietatik, hala nola fikzioa, dokumentala, esperimentala eta abangoardia, izan ere mugak hain dira mugikorrak, nahasiak eta malguak, tradizionalki forma kontrajarritzat hartu izan direnak, zinematografoaren hasieratik beretik, elkarrekin bizi eta nahastu egin direla. Sailkako bereizkuntzak gehiago erantzun die industriaren eta merkatuaren eskakizunei, pribilegiatuz zenbait produkzio eta baztertuz bestetzu. Horregatik barren, praktika zinematografikotik eta teoriatik, zuhaitzek basoa ikusten utzi behar lukete, eta interesatu beharko genuke egun dokumental garaikidea dela dirudien horretan: bidegurutze bat bertan bizi(kide) diren hibridazio eta elkarguneena.\nHala, azken argitalpenaren, Territorios y Fronteras II. Emergencias y urgencias en el cine documental español (2014) liburuaren asmoa oraina dokumentatzea izan da, etorkizunean hutsuneak egon ez daitezen, zinema espainiarraren historiografian okerreko katalogazioak egiteko aukera saihestuz. Bizitzea egokitu zaigun garaiotan, kaosa eta histeria kolektibo eta indibiduala nagusi diren testuinguru postmoderno honetan, edozein ekarpen akademikok sortu den espazio eta denborara egokitzeko malgutasuna izan behar du. Territorios y Fronteras-en argitalpenek ikus-entzunezkoek —ez soilik zinemak— osatzen duten totum revolutum horretako baso hori, pelago hori ikusten utzi digute: do-ku-men-tal garaikidea (espainiarra edo ez) makrogenero bat da kontuan hartzea merezi duena, hainbat unetan barneratuta egon den Platonen haitzuloa utziz.\nHorregatik guztiagatik, dokumental garaikidean zeharreko hemen proposatzen dugun bidaiak edan du, unibertsitatera hurbiltze aldera, eta, agian batzuetan modu obsesiboan gure aldetik, George Steinerrek bere Transmisioaren gorazarrean (2005) hainbeste aldarrikatzen zuen irakaskuntzan izan beharreko pasioan. Unibertsitateko irakaskuntzak, eta zinemaren irakaskuntzak zehazki, espiritu kritikoak sortzera jo behar du, film jakinei aurre egin eta aztertzeko gai direnak, eta buru geldiezinak bultzatzera, gai izango direnak prozesu hermeneutiko emankorrak ezartzeko.\nBeharbada, eragiten digu, ia abduzitu zenbaitetan, arestian aipatutako, eta gure iritziz premiazko, Steinerrek defendatutako pasioak, baina iruditzen zaigu gure ibilbidearen branka horrek izan behar duela. Territorios y Fronteras gure proiektuari erreferentzia egiteko batzuetan erabiltzen dugun hitz bakarrarekin sintetizatzen dugu gure ibilbidea: BRANKAZ. Esan nahi baita, brankaz nabigatuz, beti aurrera, itsaso berriak deskubrituz, mapan ez dauden uharteak kartografiatuz eta Territorio eta Frontera horietan bizi direnak ezagutuz. Eta nola ez, bidaldi honetan laguntza ordainezin eta baldintzarik gabea ematen digute beti Aintzane Pagadigorriak, Patxi Azpillagak eta Koldo Atxagak, Universidad del País Vasco/Euskal Herriko Unibertsitateko (UPV/EHU) irakasleak beraiek ere. Lankideokin maiz hausnartzen dugu artikulu honi hasiera eman dion testua: “Unibertsitatearen egitekoa da ingurunean gertatzen denaz jabetzen eta arduratzen diren pertsonak prestatzea, etengabeko aldaketetara egokitzeko gai direnak eta arazo berriei sormenean eta etikan oinarrituta erantzuteko gai direnak”.\nTerritorios y Fronteras-ek aurrera egiten du, atsedenik gabe, gartsuki eta aurre egin beharreko proiektu eta erronka askorekin. Gure bideak aurrera darrai, gogoko tokian aldaparik ez!


D | Mindegi\ndata, eguna. |1| Gaztelaniazko fecha guztiak ez dago zertan data eman euskaraz; izan daitezke egun ere. |2| Erlatiboaren eta zehar-galderaren arteko jokoa ere sarri balia daiteke itzultzeko orduan: «fecha en la que se envió la solicitud» — «zer egunetan bidali zen eskaera».\ndatu-babesa. Hona EAEko Terminologia Batzordearen Datu-babesaren hiztegia (2010). Hiztegiaren iturri nagusia Espainiako lege baten itzulpena da (IVAPen itzulpena): 15/1999 Legea, Izaera Pertsonaleko Datuak Babesteari buruzkoa. Testua eskuratu daiteke Euskal Legezalea webgunean ere (Espainiako Erreinuko araudia –> Administrazio Zuzenbidea).\ndatza (plurala, dautza, ez *datzate). Erabiltzen den zenbait kasutan, normalagoa da (eta josten errazago ere bai) da arrunta: «Udalaren Kiroletako Zerbitzuaren xede nagusia herritar orori kirola praktikan jartzeko aukera ematean datza».\ndelitu ekologiko, ingurumenaren aurkako delitu. Euskaltermen, delitu ekologiko (Ingurumen Hiztegia) eta ingurumenaren aurkako delitu. Eurovocen, delitu ekologiko eta ingurumen-delitu [delito ecológico, environmental offence, délit environnemental, delitto contro l'ambiente, delito ambiental].\ndesberdintasun, diferentzia, desparekotasun? Bereizkuntza lexiko (zenbaitetan terminologiko) baten premia plazaratu dute 2013an, 31 eskutik blogean, Bego Montoriok eta Maite Imazek: nekez adieraz daitekeela desberdintasun hitz bakarrarekin gaztelaniaz diferencia eta desigualdad hitzekin edo frantsesez difference eta inègalité hitzekin adierazten diren kontzeptu biak. Hots, hitz banaren premia dagoela bi ideia hauek adierazteko: ‘bestelakotasun zerbait izatea’ eta ‘zerbaitetan pareko ez izatea’. Montorio eta Imaz premia edo kokaleku banatatik abiatu dira gaiari heltzeko: Montoriok itzulpengintzan ari dela sentitutako arazo moduan plazaratu du; Imazek, berriz, Emakundek IZOko Terminologia Atalari eskatutako irtenbide bat eman beharretik abiaturik. Montorioren adibideak: «Gizon eta emakumeen artean, herrien artean, kulturen artean, badira desberdintasunak, eta aberasgarria da hori; zorionez, askotarikoak gara». «Baina, gizon eta emakumeen artean, herrien artean, kulturen artean, gainditu beharreko desberdintasun latzak daude». Genero-berdintasunari dagokiolarik ere maiz agertzen da bigarren ideia hori. Montoriok honela zioen: «Testuinguruak gauza asko argitzen ditu, jakina, baina, testuinguruak testuinguru, ez al da hobe adierazi nahi duguna argi adieraztea? «Gizon eta emakumeen arteko desberdintasunei buruzko ikerketa» irakurtzen badugu, zelan jakingo dugu zertaz ari den?; ikertzaileak mediku, antropologo edo soziologoak diren erreparatuta? Hiztegiek bestela esan arren, nik adiera bakarrerako utzi dut desberdintasun hitza. Ez dakit irtenbide egokiena den, baina bereizketa nahitaez egin beharra dut, itzultzerakoan, idazterakoan eta hitz egiterakoan. Desberdintasuna maite dudala diodanean, denek uler dezaten zer esaten ari naizen». Bi hitzen premia duenari bi irtenbide proposatu zaizkio hilabete hauetan: Elhuyar Hiztegian, desparekotasun sartu da desigualdad adierazteko aukeren artean, desberdintasun/desparekotasun bereizteko aukera izan dadin; IZOk, berriz diferentzia/desberdintasun bereizkuntza proposatu du (desberdintasun hitza adiera arruntetik baztertuz, nolabait).\ndesjabetze. Hiztegi Batuaren bigarren itzulian, lantaldearen oharra: «[desjabetze] forma berria da, lantaldeak desjabetzapen-en ordez proposatzen duena, egokiagoa delakoan, eta bakarra aski delakoan».\ndiputatu nagusi, ahaldun nagusi. |1|Arabako eta Gipuzkoako foru-aldundietako buruei diputatu nagusi deritze euskaraz erakundeon testugintzan. Bizkaiko Foru Aldundikoari, berriz, ahaldun nagusi. |2| «Kulturako diputatu» (ez «Kultura diputatu»), «Kiroletako diputatu» (ez «Kirol diputatu») proposatzen da EIMAren estilo-liburuan (Letra larriak erabiltzeko irizpideak).


Herri Ondarea :: Errotariak erdi arotzak be baziran\nErrotariak beti izan dira erdi arotzak, errota gehiena egurrezkoa zalako. Turtujoia eta sifloia ziran burdin gordinezkoa, ostean beste guztia egurra eta harria zan. Errotariak ondo ekian egur-klase bakotxa zertarako zan. Esate baterako, uretan egoteko, pagoa; indarra egiteko, haretxa; pisuak hartzeko, hagina; urkia, biguna eta fina zalako.\nArratiako korua Santa Agedari kantetan\nAmak plazatik bueltan ekarritakoak


Kokapena: 2 Solairua, 01B Lokala\nOrdutegia: Astelehen-Ostegun: 12.00 a 24.00h | Ostiral, larunbat y vísperas de festivo: 12.00 a 01.30h | Igande y festivos: 11.30 a 24.00h\nTelefonoa: 945 25 72 71\nDeskribapena: Foster´s Hollywood Espaina aldetik onarpen handiena duen sukaldaritza kateetariko bat da. Amerikar janarian espezializatuta, orain dela 40 urte baino gehiago, 200 jatetxe baino gehiago ditu Espainako geografiaren puntu guztietan. Bere kalitatezko produktuei esker, eta bere platerak berritzeko ekimenari esker, Foster´s Hollywood Amerikar janarizko kate liderra bihurtu da.\nBere kartaren barietatearen artean hanburgesak, sahietsak eta artezko ikatz begetalarekin parrilan egindako okela nabarmentzen dira. Bere platerik onenen artean Bacon & Cheese Fries, Black Label Burger eta “National Star” Ribs sahietsak daude. Gainera, Foster´s Hollywood jatetxeak postre goxoenen errezetak ekarri ditu zuzenean Ameriketatik. Ausartu zaitez bere “All Star” Brownie-a eta Big Chocolate Cookie-a probatzen, estatubatuarrak goitik behera.\nSartu eta gozatu bere dekorazioaz eta giro amerikarraz. Familiarekin, lagunekin eta bikotearekin konpartitzeko leku aproposa da. Gerturatu zaitez ezagutzera, disfrutatu amerikar parrila hoberenaz eta nola ez, bere refill-az, bete zure freskagarria nahi duzun guztietan!\nHaurrentzako menua / haurrentzako karta berezia\nUrtebetetzeko merienda-menua eta dekorazio propioa edo lokalekoa.\nUnibertsitate-menua 2×1 igandetik ostegunera


Hastera doa Xistera Zirkuitua – Euskal Heriko XISTERA Kluben Kluba\nHastera doa Xisterako Zirkuitua, eta mutilak izango dira ekiten aurrenak. Larunbatean Gasteizko Olave pilotalekuan jokatuko baita lehen jardunaldia, 16.00etan hasita. Aurtengoan berrikuntzekin dator, eta berrikuntza horretan mutiletan hiru maila izango dira. Iaz maila nagusia eta gazte maila ziren gizonezkoetan, eta aurten, berriz, Lehen, Bigarren, eta Hirugarren mailak izango dira. Denboraldiaren amaieran jaitsierak eta igoerak ere izango dira.\nHiru fase izango ditu, eta fase bakoitzean lau sede izango dira, eta pilotari bakoitzari lau kinielarik onenak hartuko zaizkio kontuan. Horrela, fase bakoitzeko aurrelaririk onenak eta atzelaririk onenak, bigarren onenen aurka jokatuko dituzte finalak. Hiru izango dira, eta amaieran punturik gehien duten aurrelaria eta atzelaria zuzenean sailkatuko dira finalera, eta bigarrena, hirugarrena eta laugarrena finalerdietara sailkatuko dira. Final handia abenduaren 20an izango da.\nGasteizen hiru mailak arituko dira. Lehen eta Bigarrengo mailetan 16na pilotari arituko dira, eta Hirugarren mailan, berriz, 8 aurrelari eta 12 atzelari izango dira, eta ondorioz maila honetan hiru kiniela izango dira, denak ere 15 tantura. Kiniela bakoitzerako egingo da bikoteen zozketa, orain arte egin izan den bezalaxe.\nHorrek emozioa eta intentsitatea areagotu egingo ditu, eta ikuskizunik ere ez da faltako, jaialdi guzietako puntuak beharrezkoak izango baitira. Euskal Herriko zazpi herrialdeetako pilotariak izango dira, klub ezberdinak ordezkatuz. Behin abian jarrita, abiada handia hartuko du lehiaketa honek, bigarren jardunaldia Durangoko Ezkurdi pilotalekuan jokatuko baita ekainaren 22an, 16.00etan hasita.


«Zer eskubidez ari gara? Administrazio arazoengatik gauzkate preso hemen» | Gizartea | Berria\nKadiri E. Hendaiako atxikitze zentroko preso ohia\nHendaiako atxikitze zentroan 30 egun pasatu zituen Kadiri E.-k. Zentroan izandako sutearen ondorioz, Nimesera lekualdatu dute, eta beste 28 egun pasatuko ditu han.\nHendaiako atxikitze zentroa, atzo. BOB EDME Tamaina handiagoan ikusi\n2021eko irailak 28 - Baiona\nBi gau «gogor» horiek pasatu eta, epaileari askatzeko eskatu zion Kadiri E.-k, atxikitze baldintzak zirela eta. Baina ezezkoa jaso zuen, eta, berehala Nimeseko atxikitze zentrora eraman zuten, beste bederatzi lagunekin batera. «Aireko eta Mugetako Polizia etorri zen gure bila; 'Zu, zu, zu eta zu, autora' erran ziguten, eta horrela ulertu genuen lekualdatuak izan ginela. Baina normalean abisua jaso behar genuen, nire familiak ez zekien non nintzen ere».\nHendaiako atxikitze zentroa hesteko galdea aztertu dute


EAJk asteon abiatuko du Gobernua osatzeko bilera-sorta | EAEko Hauteskundeak | EITB\nJeltzaleek erakundeen arteko akordio bat proposatu diete Bilduri eta PSEri. Mintegiren hitzetan, "akordio zabalak" lortzeko aukerak daude. Pastorrek esan du ''akordio handiak'' lortzea dela asmoa.\nPSE: 'Gaurko bilera lehen hartu-emana baino ez da izan'\nEH Bilduko eta EAJko ordezkariak Sabin Etxean bildu dira\nEAJren eta PSEren arteko bilera, Sabin Etxean\nEAJren talde negoziatzaileak erakundeen artean akordioa lortzeko, krisiaren aurka borroka egiteko eta bakea errotzeko proposamen bat helarazi die gaur EH Bilduren eta PSE-EEren ordezkariei. Bai EH Bilduk eta baita PSE-EEk ere jeltzaleekin ''akordioak'' lortzeko asmoa agertu dute. Hala ere, esparru sozio-ekonomikoan hitzarmenak lortzea "zaila" izango dela ohartarazi du Mintegik, eta ''zeharkatu ezin diren marra gorri'' batzuk daudela ohartarazi du Pastorrek.\n10 orriko txostena\nBi alderdietako ordezkariak gaur goizean batzartu dira EAJrekin Sabin Etxean, jeltzaleek Gobernua osatzeko abiatutako bilera-sortaren baitan. EAJtik azaldu dutenez, negoziatzaile jeltzaleek 10 orriko txosten bat eman diete koalizio abertzalearen ordezkariei, gainerako alderdiekin ere egingo duten bezala.\nTestuko lehen puntuan, EAJk "erakunde guztien egonkortasuna erraztea" eta krisiaren aurkako neurriak adostea proposatu du.\nBigarren puntuan, jeltzaleek bakea eta normalizazioa hartu dute hizpide, eta, hirugarrenean, Estatutuaren garapena.\nEAJk iragarri duenez, Iñigo Urkulluk agerraldia egingo du bilerak baloratzeko, seguro aski bihar.\nMintegik "posible" ikusten du akordioa\nPSE-EEren ''marra gorriak''\nEH Bildurekin batzartu eta gero, PSE-EErekin bildu da EAJ. Bilera eguerdian hasi da, eta PSEren ordezkaritza Patxi Lopezek, Jose Antonio Pastorrek,Txarli Prietok eta Iñaki Arriolak osatu dute.\nJose Antonio Pastor PSEren bozeramaileak esan du EAJk egindako proposamena aztertuko dutela, bilera gehiago egin ala ez erabakitzeko. EAJk deitutako batzarrera ''izaera eraikitzailearekin'' eta "akordiohandiak" lortzeko asmoarekin joan direla azpimarratu du.\n"Gure helburua hitzarmen zabalak lortzea da, baina zeharkatu ezin diren marra gorri batzuk daude, hala nola, zerbitzu publikoen, politika sozialen eta ekonomiaren suspertzea ekarriko duen fiskalitatean defentsa", azaldu du Pastorrek.\nEAJk gaur aurkeztutako proposamenaren xehetasun guztiak bihartik aurrera aztertuko dituzte eta orduan erabakiko dute "adostasunetara heltzeko" bilera gehiago egin ala ez. "Gaurkoa lehen hartu-emana baino ez da izan", erantsi du.\nAstearteko lehen bileren ondoren, PPren eta UPyDren txanda izango da bihar. Alderdi Popularra "izpiritu eraikitzailearekin, eskua luzatuta eta akordioetara heltzeko prest" joango da bilerara, Iñaki Oyarzabalek ETBn egindako elkarrizketabatean adierazi duenez.\nHorrez gain, PPk alderdien arteko harremanak "hobetu" eta "erradikalek Euskadiko politikagintza baldintzatzea saihestu" nahi duela ere esan du.\n"Egoera zaila da eta akordio garrantzitsuak behar dira; beraz, elkar entzuteko eta adostasunetara heltzeko asmoarekin joango gara biharko batzarrera", azaldu du.\nUPyD, bestalde, ''diagnostikoak elkarrekin aztertzeko'' helburuarekin bilduko da EAJrekin, aldez aurretik jakitun ''gai askotan desadostasun handiak'' izango dituztela. Gorka Maneiro alderdiak Euskadin duen bozeramaileak esan du jeltzaleen proposamenak entzutera joango dela hitzordura, ''EAJ baita hauteskundeetako irabazlea''. Baina, aldez aurretik ohartarazi du ''esparru askotan'' ez direla ados egongo. ''Haiek EAJ dira eta gu UPyD'', azaldu du.\nGorka Maneiroren hitzorduarekin itxiko du EAJk lehen bilera sorta.


Datu guztiak/ezarpenak hasieratzea\nDatu guztiak/ezarpenak hasieratzea\nMakinaren ezarpen guztiak fabrikako ezarpen lehenetsietara berrezar ditzakezu. Memorian geratzen diren datuetan esanahirik gabeko balioak gainidazten dira; hala, makina baztertzen denean ez da datu konfidentzialik ateratzen kanpora. Administratzaile-baimenak behar dira hasieratu ahal izateko.\nHasieratu aurretik, ziurtatu ez dagoela prozesatzen ari den edo prozesatzeko zain dagoen dokumenturik. Dokumentu hauek ezabatu egingo dira hasieratzean.\nEz itzali makina hasieratzen dagoen bitartean. Itzaliz gero, kalte egin dakioke makinaren memoriari.\nOsorik hasieratzeko, 30 minutu edo gehiago behar izan daitezke. Hasieratze-prozesuan ezin da erabili makina.\nCopy Card Reader sartuta dagoenean <Hasieratu datu guztiak/ezarpenak> funtzioa abiarazten baduzu, berriz instalatu beharko duzu Copy Card Reader. Informazio gehiago jasotzeko, jarri harremanetan banatzaile edo zerbitzu-hornitzailearekin.\nEgin zure datu garrantzitsuen babeskopia edo esportatu fitxategi gisa.\nMakinaren ezarpenei buruzko informazioa Ezarpen-datuak inportatzea/esportatzea\nGailu lokalean autentifikazio pertsonala kudeatzeko gordeta dagoen erabiltzailearen autentifikazio-informazioa Erabiltzaileen informazioa gailu lokalean gordetzea\nSegurtasuneko gidalerroen ezarpenak babesteko pasahitza erabili bada\nPasahitza sartu beharko duzu makinaren ezarpenak hasieratzeko. Segurtasun-politikaren ezarpenak babesteko pasahitz bat erabiltzea\nSakatu <Kudeaketa-ezarpenak> <Datu-kudeaketa> <Hasieratu datu guztiak/ezarpenak>.\nHasieratu egingo da. Prozesua amaitu denean, makina berrabiaraziko da eta "Hasieratu datu guztiak/ezarpenak" txostena inprimatuko da.\n<Gailuak segurtasun-politika bat du aplikaturik. Eragiketa burutzeko, sartu segurtasun administratzailearen pasahitza.> mezua agertzen denean, segurtasun-administratzaileak pasahitza idatzi behar du. Informazio gehiago jasotzeko, jarri harremanetan segurtasun-administratzailearekin. Makinan segurtasun-politika aplikatzea\nLanen egunkaria ezaba daiteke datu guztiak/ezarpenak hasieratuz, baina inprimatze-egunkarian jasota geratuko dira "Hasieratu datu guztiak/ezarpenak" txostena inprimatzearen emaitzak. Inprimatzearen egoera eta historia egiaztatzea\nGainera, makinaren zenbait ezarpen banan-banan aukera daitezke, eta fabrikako balio lehenetsiak berrezarri. Ezarpenak/Gordetzea\n> Makina kudeatzea > Datu guztiak/ezarpenak hasieratzea


1.000 haritzeko baso berri bat izango da Gasteizen, Zabalganean, enpresa lokal baten ekimenez « Prentsa oharrak\n1.000 haritzeko baso berri bat izango da Gasteizen, Zabalganean, enpresa lokal baten ekimenez\nKategoriak: Prentsa oharrak — Etiketak: 1.000 haritzeko basoa, Gorka Urtaran, Zabalganea, ‘Albia basoa’ ekimena — Komunikazio Zerbitzua / Servicio de Comunicación — 24 otsaila 2021 12:39\nKarbono-aztarna konpentsatzeko proiektu bati ekin dio Albia taldeak, eta basoa landatuko du Gasteizko 2.500 metro koadroko eremu batean\n1.000 erkametz (Quercus faginea) landatuz, hiriko karbono-isuriak murrizten lagundu nahi du\n1.000 haritzeko baso berri bat izango da Gasteizen, Zabalganean, enpresa lokal baten ekimenez. ‘Albia basoa’ ekimena aurkeztu du gaur Albia taldeak, hiriko karbono-isuriak murrizten laguntzea helburu, iraunkortasunaren eta ingurumen-inpaktua gutxitzearen aldeko konpromisoaren haritik.\nZabalganeko basoan egin den aurkezpen-ekitaldian, landaketa sinboliko bat egin dute ehorztetxearen eta Udalaren ordezkariek —Gasteizko alkate Gorka Urtaran eta Ingurumen Plangintzaren eta Kudeaketaren zinegotzi César Fernández de Landa izan dira bertan—, eta Eraztun Berdeko baso horretako 2.500 metro koadroko eremuan landatuko diren 1.000 erkametzetatik —Quercus faginea— lehena landatu.\nAlkateak eskertu egin dio ekimena Albiari, eta orobat basoa landatzeko hiria aukeratu izana, gerora beste herri batzuetan besterik landatzeko asmorik badu ere. “Larrialdi klimatikoko egoeran gaude. Zorionez, duela ia hiru hamarkada jabetu ziren horretaz hiri hau eta erakunde hau, eta neurriak hartzen hasi ginen, planak idazten, bide hori urratzen jarraitzeko ongi kokatuta egotera garamatzaten politikak bideratzen. Pozik ikusten dugu zenbateraino kontzientzia hartu duten herritarrek eta enpresek, mundu osoan, baita gure inguruko enpresek ere, eta honen gisako ekintzak bideratzen dituzten, edo beren lan-prozesuetan irizpide arduratsuak txertatzen. Oso pozgarria zait landaketa honetan parte hartzea, uste baitut denok bat egin beharra daukagula klima-aldaketaren kontrako borrokan. Modu kolektibo eta indibidualean konprometitzen gaituen erronka bat dugu”, nabarmendu du alkateak, eta bidenabar azaldu du 1.000 erkametz horien landaketa hiriak aldian-aldian egiten dituen landaketei gehitu behar zaiela. “Eraztun berdean eta landa-eremuan moztutako zuhaitz bakoitzeko, beste 15 landatu ditu Udalak, azken bi urteotan”, gaineratu du.\nAlbiaren agenda berdearen barruan sartzen den erkametz-landaketa horren bitartez, CO2 nabarmen murriztuko dela kalkulatzen da. Izan ere, espezie horretako zuhaitz bakoitzak 0,13 t CO2 xurgatzen du.\nHorrela, ingurumenarekiko konpromisoa sendotu nahi du Albia enpresak, bere jardueran ingurumen-arriskuen kudeaketa hobetzeko egiten dituen beste ekintza batzuei gehituz ekimen hori. Orobat eskaintzen dizkie familiei ingurumenarekin begirunez jokatzen duten produktu eta zerbitzuak, hala nola material biodegradagarriekin egindako errauts-kutxatila eta hilkutxak, besteak beste. “Gasteizko proiektu honek bereziki pozten gaitu, eskualdearekin dugun konpromisoagatik, baina baita naturarekiko eta ingurumenaren zaintzarekiko dugun errespetuaren adierazgarri gisa ere. Energia-efizientziaren printzipioa aintzakotzat hartuta lan egiteko aukera ematen diguten azpiegiturekin lan egiten dugu beti, energia berriztagarriak eta horien erabilera efizientea uztartuz, CO2 isuriak murrizteko eta, hartara, kutsadura atmosferikoa eta ingurumen-inpaktua gutxitzeko”, nabarmendu du Albia taldeko Juan Rodríguezek.


Boucles de l'Aulne: Txoperenak mendia irabazi du eta Bizkarra 10. izan da | MuriasTaldea\nBoucles de l'Aulne: Txoperenak mendia irabazi du eta Bizkarra 10. izan da\nBeñat Txoperena podiumera igo zen atzo bretainiako errepideetan Boucles de l’Aulne lasterketan mendiko saria jasotzera. Igantziko txirrindularia 100 kilometroetan ibili zen ihesi, beste bi txirrindularirekin batera, eta 11. izan zen amaieran. Mikel Bizkarra taldeko onena izan zen, 10. posizioan, Christian Eiking-ek (FDJ) garaipena lortu zuen egunean.\nLarunbatean Gran Prix de Plumelec ospatu zen eta Pello Olaberria eta Aritz Bagües protagonistak izan ziren eguneko ihesaldian. Aitor González, 12., taldeko onena izan zen.\nTaldea datorren ostiralean itzuliko da lehiaketara, Portugalen ospatuko den GP Beiras-en. Mikel Iturria bertan parte hartu ahal izango du, dagoeneko alta jaso baitu Madrilgo Itzulian ezker erradioan haustura izan ondoren.